
GIOVANNI PREVITALI 


Tziròtto 


O TZIOTTO γεννήθηκε, πιθανὸν τὸ 1267, στὸ Κόλλε vii Be- 
σπινιάνο, κοντὰ στὸ Βίκκιο vri Μουτξέλλο, στὴν Τοσκάνη, 
καί, σύμφωνα μὲ τὴν παράδοση, ἀπὸ ἀγροτικὴ οἰκογένεια. Τὸν 
«ἀνακάλυψε», λένε, ὁ Τσιμαμποῦε, ἐνῶ σχεδίαξε πάνω σὲ μιὰ 
πέτρα τὰ πρόβατα τοῦ κοπαδιοῦ του. Εἶναι πιθανὸ Å οἰκογένειά 
του, ποὺ ἦρθε στὴν πόλη ὅπως τόσες ἄλλες τὰ χρόνια ἐκεῖνα, νὰ 
ἔβαλε τὸ μικρὸ σὰ μαθητευόμενο κοντὰ σὲ κάποιο ζωγράφο τῆς 
πρωτεύουσας. “H μελέτη τῆς τεχνοτροπίας του δὲν ἀποκλείει τὴν 
Z [q4 e LA 5 \ 5 \ e / ` / 
παράδοση ὅτι ὁ ζωγράφος αὐτὸς ἦταν πραγματικὰ ὁ Τσέννι ντὶ Ié- 
ο 2 / 7 - 2 Lt ο / 

πο, ò ἐπονομαζόμενος Touaunove. Ακολουθώντας τον ó Τξιόττο 
θὰ μπόρεσε và ἐπισκεφτῆ γιὰ πρώτη φορὰ τὴ Ρώμη (γύρω στὰ 
1260) καὶ τὴν ᾿4σσίξη (τὰ ἀμέσως ἑπόμενα χρόνια), ποὺ γρήγορα 
θὰ γίνονταν τὰ κέντρα τῶν πιὸ σημαντικῶν του δημιουργιῶν: καὶ 
[24 / [24 ο / } / \ » X 3 7 \ 3 

ὅλα δείχνουν ὅτι ὁ νέος καλλιτέχνης δὲν ἄργησε và ἀποκτήση τὴν à- 
νεξαρτησία vov. Oi Ἱστορίες τοῦ Ἰσαάκ, ποὺ ἀντιπροσωπεύουν τὴν 
πιὸ παλιά του ἐμφάνιση στὴν ᾿Ασσίζη, χρονολογοῦνται γύρω στὰ 
1290. "Όπως τὸ ὑπογράμμισε πρῶτος ὁ κριτικὸς Ρομπέρτο Λόνγκι, 


n ζωγραφικὴ τῆς Φλωρεντίας καὶ τῆς T. οσκάνης μαρτυροῦν ἀπὸ. 


A / 7 / - / / 2 / \ 2 / 
τὴν τελευταία κιόλας δεκαετία τοῦ δέκατου τρίτου αἰώνα τὴν ἐπί- 
09001 τῆς νέας τεχνοτροπίας τοῦ Τζιόττο: πρέπει λοιπὸν νὰ χρο- 
νολογηθοῦν otis ἀρχὲς τῆς δεκαετίας αὐτῆς và mò παλιὰ ἀπὸ τὰ 
φλωρεντινά του ἔργα, ὅπως ἡ Παναγία τοῦ Σὰν Τζιόρτζιο ἄλλα 
Κόστα καὶ ó ᾿Εσταυρωμένος τῆς Σάντα Μαρία Νοβέλλα. Στὴν πε- 

/ 3 ` ο / 3 710) 0 4 /7 1 À \ 2 
ρίοδο αὐτὴ ò 1۱0071 εἶναι ἤδη καθιερωµένος ζωγράφος, ἀλλὰ Arti- 
προσωπεύει ἕνα ρεῦμα μὲ μικρὴ ἀκόμα ἀπήχηση. ᾿Επικεφαλῆς τῆς 
Αδελφότητας τῶν ζωγράφων εἶναι τὸ 1295 ó Κόρσο vri Μπουόνο, 
αὐστηρὸς ὀπαδὸς τῆς ζωγραφικῆς τοῦ Τσιμαμποῦε. Στὸ μεταξὺ 
ὁ Ἰξιόττο παντρεύτηκε, πιθανὸν γύρω στὰ 1287, τὴν Τσιούτα 
(Piroefovra) vri Adro ντὲλ IlíAa, ποὺ τοῦ ἔδωσε τέσσερεις 
γιοὺς (ὁ ἕνας, ὁ Φραντσέσκο, ἀσήμαντος ζωγράφος, γράφτηκε 
στὴν ° Αδελφότητα τὸ 1341) καὶ τέσσερεις κόρες" ἢ μεγαλύτερη, 
e y £ ς/ / \ / \ / ο) 
ἡ Κατερίνα, παντρεύτηκε ἕνα ζωγράφο, τὸν Ρίκο vri. Λάπο, καὶ 
ἔγινε μητέρα τοῦ διάσημου Στέφανο, πατέρα μὲ τὴ σειρά του τοῦ 
Ίξιόττο τοῦ νεώτερου (Τζιοττίνο ). 

Τὰ τελευταῖα χρόνια τοῦ δέκατου τρίτου αἰώνα καὶ ἴσως καὶ 
τὰ πρῶτα τοῦ ἑπόμενου Ó Τζιόττο τὰ πέρασε ἀνάμεσα στὴν ° Ασσί- 
ζη καὶ στὴ Ρώμη. Στὴν πολιτεία τῆς ᾿Ομβρικῆς ἐπιβλέπει τὴν 

/ ~ / ~ د‎ 7 > / ~e / 
πρόοδο τῆς διακοσμήσεως τῆς ἐπάνω ἐκκλησίας τοῦ "Αγίου Doay- 

/ 5 a \ / - Z 5 - \ \ /۸ / 
κίσκου, ἐνῶ στήν πόλη τοῦ Πάπα ἀσχολεῖται μὲ τὸν κύκλο (χαμένο 
σήμερα, ἐκτὸς ἀπὸ ἕνα πολὺ φθαρμένο κομμάτι) τῆς Βασιλικῆς 
τοῦ Zur Τζιοβάννι στὸ Aategavò καί, πιθανόν, καὶ μὲ ἄλλες èo- 

y M \ «UN / ~ و‎ / - 1300 
γασιες σχετικὲς MÈ τὴν προετοιμασία τοῦ ᾿Ιωβηλαίου τοῦ : 
σύμφωνα μὲ τὴν ἐπιθυμία τοῦ Πάπα Βονιφάτιου H'. Αὐτὴ τὴν 
ἐποχή, ἔχοντας περάσει τὰ τριάντα, Ó Τξιόττο εἶναι πιὰ ἕνας διά- 
σημος καλλιτέχνης" ἔχει ἕνα ἐργαστήριο μὲ πολλοὺς μαθητὲς καὶ 
2 \ 2 \ 2/ š ١ » ~ ` a 
αρκετη oixovouiuxry ἄνεση' σὲ ἔγγραφα τοῦ 1301 καὶ τοῦ 1304 
ἀναφέρονται ἰδιοκτησίες του στὴ Φλωρεντία. Μπορεῖ κανεὶς πιὰ 
νὰ πῆ, μαζὶ μὲ τὸν Λάντη, ὅτι «ó Τσιμαμποῦε πίστευε πὼς ἦταν 
κύριος τοῦ πεδίου στὴ ζωγραφική», ἀλλὰ «σήμερα ὅλοι ἐπαινοῦν 

A / 3/ M - ~ 5 ` > \ e \ 
τὸν Ἰξιόττο». "Ετσι τὸν καλοῦν, πρῶτον αὐτὸν ἀπὸ ὅλους τοὺς 
ζωγράφους τῆς Τοσκάνης, νὰ ἐργαστῆ στὴ βόρεια ᾿Ιταλία, ὅπου, 
ἀνάμεσα στὰ 1304 καὶ 1306 περίπου, ζωγραφίδει τὶς τοιχογρα- 
pies τοῦ ἰδιωτικοῦ MagexxAyotov τῶν Σκροβένι στὴν Iláóova, 


| 


καθὼς καὶ ἄλλα ἔργα ποὺ χάθηκαν ἀλλὰ τὰ ἀναφέρει ὁ Ρικκομπάλ- 


ντο Φερραρέξε σὲ ἕνα κείµενο τοῦ 1312. ° Anó τὴ δραστηριότητά 
του στὸ Ρίμινι, ποὺ ἀναφέρει ἡ πηγὴ αὐτὴ τοῦ δέκατου τέταρτου 
αἰώνα, ἔχει σωθῆ μέχρι σήμερα μόνο ἕνας Ἑσταυρωμένος, ἕω- 
γραφισμένος σὲ ξύλο, ποὺ βρίσκεται πάντα στὴν ἴδια θέση. 


To 1311 ὁ Ἰξιόττο βρίσκεται πάλι στὴ Φλωρεντία κι ἀπ᾽ αὐτὴ 
τὴ χρονιὰ καὶ μετὰ γίνονται πιὸ πολλὲς oi μαρτυρίες ποὺ δείχνουν 
τὸ ζωγράφο νὰ ἀσχολῆται μὲ κερδοσκοπικὲς ἐπιχειρήσεις. Τὸ 
1514 ὁ Ἰξιόττο ἀπασχόλησε ὄχι λιγότερους ἀπὸ ἕξι νομικοὺς 
γιὰ ἀγωγὲς ἐναντίον χρεοφειλετῶν ποὺ ἀργοῦσαν ἢ δὲν μποροῦσαν 
νὰ πληρώσουν τὰ χρέη τους, γιὰ νὰ γίνη αὐτὸς κύριος τῆς ἰδιο- 
κτησίας τους. 


`H παρουσία του στὴ Φλωρεντία εἶναι ἔτσι τεκμηριωμένη γιὰ 
τὰ χρόνια 1314, 1318, 1320, 1325, 1326, 1327 (τότε γράφτηκε 
στὴ δ'υντεχνία τῶν Γιατρῶν καὶ τῶν Φαρμακοποιῶν, ποὺ μόνο 
ἀπὸ κείνη τὴ χρονιὰ ἄρχισε νὰ δέχεται καὶ ζωγράφους ). Ὥς τὸ 
1967 ὁ ζωγράφος θὰ πρέπη νὰ εἶχε τελειώσει τὴν εἰκονογράφηση 
τῶν Παρεκκλησίων ΙΠερούτσι καὶ Μπάρντι στὴν ᾿Εκκλησία Σάν- 
τα Κρότσε (τοῦ Τίμιου Σταυροῦ) τῶν Φραγκισκανῶν κι ὅλα 
τὰ ἄλλα ἔργα ποὺ ἔχουν συγγενικὴ τεχνοτροπία, ὅπως τὸ Φραγ- 
κισκανὸ Πολύπτυχο, ποὺ σήμερα εἶναι μοιρασμένο σὲ διάφο- 
ρα μουσεῖα (στὸ Móvayo, τὴ Νέα Ὑόρκη, τὸ Λονδίνο, τὴ συλλο- 
yi) Ἠπέρενσον στὸ Σεττινιάνο καὶ τὸ Movotio Γκάρντνερ στὴ Bo- 
στώνη ), τὴν Κοίμηση τῆς Θεοτόκου τοῦ Μουσείου τοῦ Βερολίνου, 
τὸ Πολύπτυχο, μοιρασμένο κι αὐτό, τῶν συλλογῶν { πόλντμαν- 
«Χὸρν- Ζααλί. Τὴν ἴδια ἐποχὴ βγῆκαν ἀπὸ τὸ ἐργαστήρι του καὶ ἄλ- 
λα ἔργα μεγάλης ἀξίας, ὅπως τὸ Πολύπτυχο τῆς Σάντα Ρεπαράτα 
καὶ τὸ Πολύπτυχο Στεφανέσκι (ὑπογραμμένο) ποὺ προοριζόταν 
γιὰ τὴ Βασιλικὴ τοῦ Βατικανοῦ, រុំ Σταύρωση τοῦ Βερολίνου καὶ 
τὸ δίπτυχο ποὺ ἀποτελεῖται ἀπὸ τὴ Σταύρωση τοῦ Στρασβούργου 
καὶ τὴν Παναγία μὲ τὸ Βρέφος ἀνάμεσα σὲ “Αγίους καὶ ᾿Αρε- 
τὲς τῆς συλλογῆς Βίλντενστάιν τῆς Νέας “Υόρκης. 


᾿Απὸ τὸ 1328 oi γραπτὲς μαρτυρίες ἐπισημαίνουν τὴν παρουσία 
τοῦ Ίζιόττο στὴ Νεάπολη στὴν ὑπηρεσία τοῦ βασιλέως Ροβέρτου 
τῶν ` Ανζού, ἀλλὰ ἀπὸ τὴ δραστηριότητά του αὐτὴ δὲν ἔχει δια- 
σωθῇ τίποτα. Στὴ Νεάπολη ἔμεινε ὁ καλλιτέχνης, φορτωμένος 
τιμές, ὡσότου τοῦ ἀνέθεσαν (19 ᾿ Απριλίου 1334) τὰ ἔργα τοῦ 
καθεδρικοῦ ναοῦ τῆς Φλωρεντίας. "Άρχισε ἀμέσως (19 ᾿Ιουλίου ) 
τὶς ἐργασίες γιὰ τὸ καμπαναριό, ἀλλὰ ὁ θάνατος τὸν πῆρε στὶς δ 
᾿Ιανουαρίου τοῦ 1337, ὅταν δὲν εἶχε χτιστῆ ἀκόμα παρὰ τὸ πρῶ- 
το πάτωμα. Εἶναι πιθανὸ ὅτι αὐτὴ τὴν τελευταία περίοδο βγῆκαν 
ἀπὸ τὸ ἐργαστήρι του δυὸ ἄλλοι ὑπογραμμένοι πίνακες: ἡ Παναγία 
μὲ τὸ Βρέφος καὶ "Αγίους τῆς Πινακοθήκης τῆς Βολωνίας καὶ 
ἡ Στέψη τῆς Παρθένου Μαρίας τοῦ ΙΙαρεκκλησίου MrapovroéA- 
λι στὴ Σάντα Κρότσε. ' Axóua δὲν ἀποκλείεται νὰ ἄρχισε τὶς τοι- 
χογραφίες τοῦ ΠΙαρεκκλησίου [Ιοντεστὰ στὸ ἀνάκτορο Μπαρτζέλ- 
Ao. 2 ύμφωνα μὲ μαρτυρίες τοῦ Βιλλάνι καὶ τοῦ Λομβαρδοῦ χρο- 
νικογθάφου | καλβάνο Φιάμμα — ποὺ δὲν ὑπάρχει λόγος νὰ τὶς 
ἀμφισβητήσωμε — θὰ πρέπη νὰ παρεμβληθῆ στὰ 1835 - 36 καὶ 
μιὰ ἐποχὴ δραστηριότητας στὸ Μιλάνο γιὰ τὸν ᾿Ατσόνε Βισκόντι: 
ἴσως ἔκανε γιὰ Λογαριασμό του, στὴν ἐκκλησία τοῦ Σὰν Γκοτ- 
τάρντο, μερικὲς τοιχογραφίες ποὺ ἔχουν καταστραφῆ. 


«Αὐτὸς ποὺ ἔδωσε quorkóinta στὶς πορφὲς kai otic κινήσειο) 


TH ΔΙΑΡΚΕΙΑ τοῦ δέκατου τρίτου αἰώνα μιὰ σειρὰ ἀπὸ 
βασικὲς οἰκονομικὲς ἀλλαγές, καθὼς καὶ Tj ἀνάπτυξη μιᾶς 
νέας πολιτικῆς τάξης, ποὺ τότε ὀνομαζόταν «λαὸς» κι ἀργότερα 
«ἀστικὴ τάξη», συντελοῦν στὸ νὰ γίνη ἡ Φλωρεντία, μιὰ δευ- 
τερεύουσα πολιτεία τῆς κεντρικῆς Ἰταλίας, οἰκονομικὴ καὶ βιο- 
μηχανικὴ δύναμη πολὺ σημαντική, καὶ στὸ νὰ δημιουργηθοῦν 
ἐκεῖ εὐνοϊκὲς συνθῆκες γιὰ μιὰ καλλιτεχνικὴ καὶ φιλολογικὴ 
ἄνθιση χωρὶς προηγούμενο. 
᾿Απὸ τὰ πολλαπλὰ φαινόμενα ποὺ συνδέονται μὲ τὴν ἐξέλι- 
En αὐτή, τὸ πιὸ ἐνδιαφέρον σὲ σχέση μὲ τὸ περιβάλλον ὅπου 
διαμορφώθηκε ὃ Τζιόττο, KÒ ἀνώτερος καλλιτέχνης-ζωγράφος 
ποὺ ὑπῆρχε στὴν ἐποχή του, αὐτὸς ποὺ ἔδωσε φυσικότητα 
στὶς μορφὲς καὶ στὶς κινήσεις» (Τζιοβάννι Βιλλάνι, γύρω στὰ 
1340), ἦταν ἴσως, ὅπως ὑπογράμμισε ὃ Γερμανὸς ἱστορικὸς τῆς 
τέχνης Χένρυ Τόντε, ἡ ἐξάπλωση καὶ ἢ ταχύτατη μεταμόρφωση 
τοῦ Τάγματος τῶν Φραγκισκανῶν. 'O Τζιόττο καταγόταν, ὅπως 
κι ὅλοι οἱ ἄλλοι ζωγράφοι, ἀπὸ τὸ λαό: καὶ «σ᾽ ὅλες τὶς πόλεις 
ὑποδέχτηκαν τὴ θρησκεία τῶν Φραγκισκανῶν, καὶ σωστά, σὰν 
τὴν κατάλληλη θρησκεία γιὰ τοὺς ἀστοὺς καὶ τὸ λαό. Mati, 
κρατημένοι ἀπὸ τὸ χέρι, οἱ ἀστοὶ καὶ oi Φραγκισκανοὶ ἕφτασαν 
στὸ προσκήνιο τῆς κοινωνικῆς ζωῆς» (Τόντε). Kai πραγματικὰ 
ὁ νεαρὸς Τζιόττο δούλεψε κυρίως στὶς ἐκκλησίες τῶν «μικρῶν 
ἀδελφῶν». «Γιὰ τὸ ποιός ἦταν στὴν τέχνη μαρτυροῦν τὰ ἔργα τοῦ 
στὶς Ἐκκλησίες τῶν Φραγκισκανῶν στὴν ᾿Ασσίζη, τὸ Ρίμινι, 
τὴν Πάδουα», ἔτσι ἔγραφε, ἀπὸ τὸ 1312 ἀκόμα, ὁ Ρικκομπάλντο 
Φερραρέζε. Εἶναι γεγονὸς ὅτι, χάρη στὴ δύναμη τῶν Φραγκι- 
σκανῶν καὶ στὸ ὅτι συγκέντρωσαν στὴν ᾿Ασσίζη (ἔδρα τοῦ Tá- 
γµατος) πολυποίκιλα πολιτιστικὰἁ καὶ καλλιτεχνικὰ ἐνδιαφέροντα 
ἀπὸ τὰ πιὸ ζωντανὰ κέντρα τῆς τέχνης τοῦ Βορρᾶ, τὸ μικρὸ αὐτὸ 
κέντρο τῆς ᾿Ομβρικῆς (κι ὄχι ἡ Ρώμη, ποὺ συνέχισε νὰ περιστρέ- 
φεται γύρω ἀπὸ τὸν κλασικισμὸ ποὺ ἐμπνεόταν ἀπὸ τὸ Βυζάντιο) 
ἔγινε τὸ πραγματικὸ λίκνο τῆς ἰταλικῆς τέχνης. ᾿Εκεῖ ἀκριβῶς 
6 Τζιόττο vti Μποντόνε, ὃ «καλύτερος ζωγράφος τοῦ κόσμου» 
(Βοκκάκιος, γύρω στὰ 1348 - 1353), βρῆκε τὸν τρόπο ν ἀλλάξη 
«τὴν τέχνη τῆς ζωγραφικῆς ἀπὸ τὰ ἑλληνικὰ στὰ λατινικὰ» 
καὶ νὰ τὴν κάνη «σύγχρονη» (Τσεννίνι, γύρω στὰ 1390). 


AAA αὐτὴ κιόλας T] πρώτη µας διαβεβαίωση γιὰ τὴν 7006 00- 

πικὴ συμβολὴ τοῦ Τζιόττο στὸν καθορισμὸ τοῦ τρόπου 
ἀνανέωσης τῆς ἰταλικῆς ζωγραφικῆς συναντᾶ τὴν προκατει- 
λημμένη ἀντίθεση ἑνὸς μέρους τῆς σύγχρονης κριτικῆς. Κι aù- 
τὴ ἢ ἀντίθεση δὲν πρέπει νὰ θεωρηθῆ ἀσήμαντη, γιατὶ ἀφορᾶ 
τὸ πρωταρχικὸ πρόβλημα τοῦ ρόλου ποὺ παίζουν κατὰ και- 
ροὺς τὰ ἄτομα στὴ γένεση καὶ τὴν ἐξέλιξη ἀνάλογων συλ- 
λογικῶν φαινομένων στὴν ἱστορία. Ἔτσι κατηγοροῦνται οἱ 
ὑποστηρικτὲς τῆς ἀποφασιστικῆς συμβολῆς τοῦ Τζιόττο στὴ 
σύνταξη τῆς νέας γλώσσας τῆς ἰταλικῆς ζωγραφικῆς τοῦ δέ- 
κατου τέταρτου αἰώνα, ὅτι παρέμειναν δέσμιοι μιᾶς «ρομαν- 
τικῆς» νοοτροπίας, ποὺ ξεχνάει ὅτι ἢ ἱστορία δὲ γίνεται ἀπὸ 
λίγους «ἥρωες», ἀλλὰ ἀπὸ τοὺς πολλούς, τὶς μάζες: καὶ ἀκό- 
μα, στὸ συγκεκριµένο ζήτημα, ὅτι θέλουν νὰ ἀποδώσουν 
στὸν Τζιόττο καὶ μόνο τὴ γενικὴ ἀλλαγὴ τῆς παραστατι- 
κῆς γλώσσας, ποὺ ἀντίθετα ἦταν ἔργο μιᾶς ὁλόκληρης ὁμάδας 


(Βιλλάνι) 


ἀπὸ καλλιτέχνες, ἀνώνυμους στὸ μεγαλύτερο μέρος. Μιὰ γενι- 
κὴ ἀναθεώρηση τοῦ θέματος, χωρὶς προκαταλήψεις, θὰ ἦταν 
λοιπὸν εὐπρόσδεκτη, μιὰ καὶ εἶναι φανερὸ ὅτι ἀπὸ τὴν ἁπάντη- 
ση προκύπτουν πολὺ ἐνδιαφέροντα συμπεράσματα γιὰ τὴν ἐκ- 
τίμηση τῶν συγκεκριμένων ἱστορικῶν γεγονότων (ἀποδόσεις 
ἔργων, χρονολόγηση κλπ.) Καθὼς ὅμως ἐδῶ δὲν εἶναι ὁ κατάλ- 
ληλος τόπος γιὰ περίπλοκες θεωρητικὲς συζητήσεις, θὰ περιο- 
ριστοῦμε νὰ παρατηρήσωμε ὅτι καὶ σὲ ἄλλους τομεῖς τῆς κοι- 
νωνικῆς ζωῆς, ὅπως στὴ θρησκευτικὴ ἢ τὴν πολιτικὴ δραστη- 
ριότητα, ὅπου ἀσφαλῶς ὁ ἀτομικὸς παράγων εἶναι πολὺ λιγό- 
TEPO σημαντικὸς ἀπὸ τὸ συλλογικὸ ἀπ᾽ ὅ,τι εἶναι στὴν καλλι- 
τεχνικὴ ζωή, ἢ ἀποφασιστικὴ ἐπίδραση μεμονωμένων προσῶ- 
πικοτήτων εἶναι ἀναγνωρισμένη καὶ δὲν ἔρχεται σὲ ἀντίθεση 
μὲ τὸ «μαζικὸ» χαρακτῆρα τῶν διαφόρων φαινομένων. Πολὺ 
περισσότερο λοιπὸν μποροῦμε νὰ ποῦμε ὅτι, καὶ ἂν ἢ ριζικὴ 
ἀνανέωση τοῦ τρόπου ἀπεικόνισης τοῦ ὁρατοῦ κόσμου, ποὺ 
ἔγινε στὸ τέλος τοῦ δέκατου τρίτου αἰώνα καὶ στὸ πρῶτο μισὸ 
τοῦ ἑπόμενου, δὲν ἦταν ἔργο ἑνὸς μόνο καλλιτέχνη, δὲ βλέπομε 
γιὰ ποιό λόγο θὰ πρέπη và ἀρνηθοῦμε αὐτὸ ποὺ ἢ παράδοση 
ὁμόφωνα ἐπιβεβαιώνει: ὅτι δηλαδὴ ὑπῆρξε κάποιος ποὺ ἔκανε 
τὴν ἀρχή, κάποιος ποὺ σημάδεψε τὸ σημεῖο τῆς ρήξης, τὸ ποιο- 
τικὸ ἅλμα, καὶ ὅτι αὐτὸς ὁ κάποιος ἦταν ០ Τζιόττο ντὶ Μποντό- 
νε, ποὺ γεννήθηκε στὸ Κόλλε vii Βεσπινιάνο, κοντὰ στὴ Φλω- 
ρεντία, τὸ 1267 ἢ ἐκεῖ γύρω. 

Πάντως ἐδῶ παρουσιάζοµε ὄχι μόνο τὰ ἔργα ποὺ «ὁμόφωνα» 
ἀναγνωρίζονται σὰν ἔργα τοῦ Τζιόττο, ἀλλὰ καὶ πολλὰ ἀπὸ 
ἐκεῖνα ποὺ δικαιολογημένα τοῦ ἀποδίδονται ἀπὸ τὴ σειρὰ τῶν 
μελετητῶν (ἀπὸ τὸν Τόντε ὣς τὸν Μπέρενσον, τὸν Τόσκα καὶ τὸν 
Λόνγκι) πού, ξεκινώντας ἀπὸ τὶς παλιὲς μαρτυρίες καὶ τὰ βέβαια 
ἔργα, ἀνέπλασαν καὶ τὴ νεανικὴ δραστηριότητα τοῦ καλλιτέ- 
xvn, ἔχοντας πάντοτε σταθερὰ ὑπόψη τὴν ὑπόθεση ὅτι αὐτὸς 
ἦταν, ὅσο ζοῦσε, ὃ πρωτεργάτης τῆς ἐξέλιξης τῆς παραστατικῆς 
γλώσσας. 

Μὲ ὅσα εἰπώθηκαν πιὸ πάνω δὲν πρέπει βέβαια νὰ vouion 
κανεὶς ὅτι, ὅταν γεννήθηκε ó Τζιόττο, ἡ κεντρικὴ Ἰταλία δὲν 
εἶχε καλλιτεχνικὴ ζωή. Φτάνει νὰ σκεφτοῦμε ὅτι τότε ὁ Νικό- 
λα Πιζάνο, μὲ τὴ βοήθεια τοῦ γιοῦ του Τζιοβάννι καὶ τοῦ ᾿Αρ- 
νόλφο vii Κάμπιο, ἔδινε τὰ τελευταῖα χτυπήματα μὲ τὴ σμίλη 
στὸν ἄμβωνα τοῦ καθεδρικοῦ ναοῦ τῆς Σιένας, ἕξι χρόνια μετὰ 
ἀπὸ τὸ ἄλλο ἔξοχο γλυπτό του στὸ Βαπτιστήριο τῆς Πίζας (1260): 
αὐτὰ εἶναι μνημεῖα μιᾶς γλυπτικῆς ποὺ δὲν ἔχει πιὰ τίποτα τὸ 
κοινὸ μὲ τὴ λεγόμενη «ρωμανικὴ» γλυπτική, ποὺ εἶχε διαδοθῆ 
στὴν Τοσκάνη ἀλλὰ ἔχει τελείως ἀνανεωθῆ μὲ τὴν ἐπίδραση τῶν 
μεγάλων προτύπων τοῦ γαλλικοῦ γοτθικοῦ ρυθμοῦ. ᾿Ακολουθών- 
τας τὸ παράδειγµα τῶν γλυπτῶν ἀνανεώθηκαν καὶ μερικοὶ ἀπὸ 
τοὺς πιὸ εὔστροφους ζωγράφους ὅπως, στὴν Πίζα, ὃ λεγόμενος 
«Μαέστρο ντὶ Σὰν Μαρτίνο», καί, στὴ Φλωρεντία, ὃ Τσέννι ντὶ 
Πέπο, γνωστὸς σὰν Τσιμαμποῦε, ποὺ σύμφωνα μὲ τὴν παράδοση 
ἦταν ὁ δάσκαλος τοῦ Τζιόττο. ᾿Αλλὰ 6 δρόμος τῆς Πίζας πρὸς 
τὸ γοτθικὸ ρυθμὸ δὲν ἦταν βέβαια ὁ μοναδικὸς καὶ ἡ κριτικὴ TO- 
λὺ ἀπέχει ἀπὸ τὸ νὰ ἔχη προσδιορίσει μὲ σιγουριὰ ὅλους τοὺς 
δυνατοὺς δρόμους ἀπ᾽ ὅπου 11008 αὐτὴ ἡ ἐπίδραση τοῦ Βορρᾶ. 
᾿Αναφέραμε πιὸ πάνω τὸ γεγονὸς ὅτι Ni ᾿Ασσίζη, ὅπου, μὲ τὴν 

εὐκαιρία τῆς ἐκλογῆς τῶν ἀρχηγῶν τοῦ Τάγματος τῶν Φραγκι- 
σκανῶν, συγκεντρώνονταν oi Φραγκισκανοὶ ἀπὸ ὅλα τὰ µέρη 
τοῦ κόσμου, θὰ πρέπη νὰ ἦταν ἕνα κέντρο εἰσροῆς ξένων πο- 
λιτιστικῶν ἐπιρροῶν, κυρίως γαλλικῶν. Καὶ στὴ Φλωρεντία 
ἀκόμα ὁ λεγόμενος «Προτελευταῖος καλλιτέχνης τοῦ Βαπτι- 
στηρίου» συντελεῖ ἀποφασιστικὰ στὸ νὰ διαδοθῆ τὸ «μπαρὸκ 
τοῦ Καρόλου» τοῦ «Μαέστρο ντέλλα 20۷7 ᾿Αγκάτα» τῆς Kps- 
μόνας, δηλαδὴ ἕνας καινούριος τρόπος νὰ ἀποδίδωνται ἀνά- 
γλυφες οἱ μορφὲς σὲ μιὰν ἀφήγηση «συγκεκομμένη» ἀλλὰ 
ἐξαιρετικὰ ζωντανὴ κι ἐκφραστική, ποὺ δὲν ἔχει πιὰ μὲ τὴν 
κλασικὴ ζωγραφικὴ σχέσεις στενώτερες ἀπὸ ὅ,τι τὰ λατινικὰ 
μὲ τὴν κοινὴ τῆς Λομβαρδίας. ` 

Εξάλλου, ὅταν ἐγκαταλείφθηκε n παλιὰ βυζαντινὴ τεχνοτρο- 
TÍA, μέσα στὸ ἴδιο τὸ καινούριο πολιτιστικὸ ρεῦμα ἀνοίγονταν 
διαμετρικὰ ἀντίθετες δυνατότητες ἐκλογῆς. Φτάνει và σκεφτοῦμε 
ὅτι ἀπὸ τὸ ἐργαστήρι τοῦ Νικόλα Πιζάνο βγαίνουν ταυτόχρονα 
ὁ ἐκφραστικὸς καὶ ὁρμητικὸς γοτθικὸς ρυθμὸς τοῦ γιοῦ του 
Τζιοβάννι καὶ Ó τετραγὠνισµένος κλασικισμὸς τοῦ ᾿Αρνόλφο, 
λύσεις νόμιμες καὶ οἱ δυὸ γιὰ τὸ ἴδιο πρόβλημα. ᾿Ανάμεσα στὶς 
δυὸ λύσεις, τὴ «γοτθικὴ» καὶ τὴ «νεορωμανική», ταλαντεύτηκε 
γιὰ πολὺ καιρὸ κι ὁ ἴδιος ὁ Τζιόττο. Οἱ "Ιστορίες τοῦ ᾿Ισαὰκ 
θὰ μᾶς ἕκαναν νὰ πιστέψωμε ὅτι στὴν ἀρχὴ μπῆκε στὸν πειρα- 
σμὸ νὰ διαλέξη, παραμένοντας πιστὸς στὴν ποιητικὴ τοῦ δασκά- 
λου του, ἕνα τρίτο δρόμο, τὸν «κλασικό»... Εἶναι ὅμως φανε- 
០០ ὅτι μιὰ τέτοια λύση, ποὺ θὰ ἀπέρριπτε ὅλη τὴν ἐπιβλητικὴ 
καὶ γεμάτη ζωντάνια ἀνάπτυξη τῆς μεσαιωνικῆς «ρωμανικῆς» 


1 - Μονοχρωμίες ἀπὸ τὸν πύργο τῆς φυλακῆς, τοιχο- 
γραφία (λεπτομέρεια), ᾿Ασσίζη. ἐπάνω ἐκκλησία 
τοῦ ᾿Αγίου Φραγκίσκου. 


2-'O ᾿Βσταυρωμένος τοῦ Αγίου {αμιανοῦ μιλάει στὸν 
“Αγιο Φραγκίσκο, τοιχογραφία (λεπτομέρεια), ᾿Ασ- 
σίζη, ἐπάνω ἐκκλησία τοῦ ᾿Αγίου Φραγκίσκου. 


3- Τὰ στίγματα τοῦ “Αγίου Φραγκίσκου, ξύλο, Mapi- 
σι, Λοῦβρο. 


τέχνης, ἂν σὲ ὁρισμένα περιβάλλοντα (στὴ Ρώμη, σὰν παράδει- 
ypa, ὅπου 0 Ἰσιμαμποῦε κι ó Τζιόττο ἔμειναν γιὰ ἕνα διάστηµα) 
θὰ μποροῦσε νὰ ὑποστηριχτῆ θεωρητικά, ὅπως φαίνεται καὶ σὲ 
προσπάθειες μέτριων καλλιτεχνῶν, στὴν πραγματικότητα δὲν Ù- 
πῆρχε. Ἂν ὁ Τζιόττο σὲ μιὰ ὁρισμένη στιγμὴ φάνηκε πὼς ἤθε- 
λε νὰ στραφῆ πρὸς τὰ ἐκεῖ, ἦταν γιατὶ αὐτός, πέρα ἀπὸ τὶς δια- 
φορετικὲς δυνατότητες ποὺ τοῦ πρόσφερε ἢ σύὐγχρονή TOU καλ- 
λιτεχνικὴ πραγματικότητα, ἤθελε κάτι διαφορετικό, κάτι TEPLO- 
σότερο, μιὰ καινούρια σύνθεση. 


x ΠΑΡΑΤΗΡΗΣΩΜΕ τὴν //avayía τοῦ Σὰν Τζιόρτζιο ἄλλα 

Κόστα, τὶς “Ιστορίες τοῦ ᾿[σαάκ, τὴν “Ayida τῶν προφητῶν 
καὶ τὶς “Ιστορίες τῆς []αλαιᾶς καὶ τῆς Kavîs Διαθήκης στὴν èk- 
κλησία τῆς ᾿Ασσίζης. Πέρα ἀπὸ τὰ κλασικὰ παραστατικὰ στοι- 
χεῖα --- ἐπιγονατίδες, ἱμάτια, προφητικὲς καὶ φιλοσοφικὲς γε- 
νειάδες, φανταστικὰ ἀρχιτεκτονήματα --- ἐκεῖνο ποὺ ξεχωρίζει 
ἀμέσως αὐτὰ τὰ ἔργα εἶναι ἢ ἀκρίβεια στὸν προσδιορισμὸ τοῦ 
ὄγκου καὶ τῶν σχημάτων. Τὸ ἀποτέλεσμα εἶναι ὅσο γίνεται πιὸ 
ἀπομακρυσμένο ἀπὸ τὰ κατάλοιπα τῆς κλασικῆς ἑλληνορωμαῖ- 
κῆς ζωγραφικῆς, ποὺ ἦταν πάντα ρευστὴ καὶ ὅπου ὁ προσδιορι- 
σμὸς τοῦ χώρου καὶ 1 τοποθέτηση τῶν μορφῶν γινόταν 0 
μὲ κάποια προσέγγιση. Ὑπάρχει, ἀπὸ τὴν ἄλλη πλευρά, μιὰ 
καθαρότητα στὸ δέσιμο, μιὰ λογικὴ διάρθρωση στὴ σύνθεση, 
μιὰ συνειδητὴ ὑπόταξη κάθε στοιχείου στὸ δραματικὸ κέντρο 
τῆς ἀφηγήσεως: ὅλα αὐτὰ ἔχουν λανθασμένα χαρακτηριστῆ σὰν 
κλασικά, ἀφοῦ στὴν πραγματικότητα δὲν ἀνήκουν παρὰ μόνο 

στὸν Τζιόττο καὶ ἐκφράζουν τὴ συμμετοχή του στὴ λαϊκὴ kai 
ὀρθολογιστικὴ νοοτροπία τῆς νέας ἀστικῆς τάξης ποὺ τότε A- 
νέβαινε. Ἂν ἢ ἀγάπη του γιὰ τὶς λογικὲς δομὲς δὲν τὸν ὁδήγη- 
σε ποτὲ σὲ μιὰ μορφὴ ἀφαίρεσης, αὐτὸ ὀφείλεται μάλλον στὸ ὅτι 
6 Τζιόττο ἦταν πάντοτε ἀνοιχτὸς σὲ καθετὶ καινούριο, AVAVEW- 
νόταν μὲ κάθε πολιτιστικὴ συνάντηση. Οἱ λαϊκὲς «ρομάντσες», 
δλοζώντανες ἀκόμα, κυρίως στὴν κοιλάδα τοῦ Πάδου ὀλλὰ καὶ 
στὴν "OuBpixkn, ποὺ ἐξέφραζαν πλῆθος ἀναζητήσεις γύρω ἀπὸ 
τὴν πραγματικότητα τῆς καθημερινῆς ζωῆς καὶ ποὺ ἦταν ἄγνω- 
στες στὴν κλασικιστικὴ παράδοση τῆς κεντρικῆς καὶ νότιας Ita- 
λίας, ἀσφαλῶς διασκέδαζαν καὶ ἐνδιέφεραν τὸ Φλωρεντινὸ καλ- 
λιτέχνη. Ὁ Τζιόττο, ὅταν ὀνομαζόταν «ἀρχαῖος», τὸ ἕκανε niða- 
νὸν στὸ μέτρο ποὺ ἀναγνώριζε τοὺς ἀρχαίους, ὅπως 6 Δάντης, σὰν 
δασκάλους τοῦ ὀρθολογισμοῦ, ποὺ κατεῖχαν τὴν καλύτερη μέθο- 
δο ἑρμηνείας τῆς πραγματικότητας: ἀλλὰ ἡ πραγματικότητα ποὺ 
τὸν ἐνδιέφερε ἦταν ἢ σύγχρονή TOU πραγματικότητα αὐτοῦ τοῦ 
κόσμου. ᾽Αντίθετα ἀπὸ τὸν Τσιμαμποῦε καὶ τοὺς μαθητές του (τὸν 
Μανφρεντίνο ντὰ Πιστόια, τὸν Κόρσο ντὶ Μπουόνο), στὸ ἔργο 
τοῦ Τζιόττο δὲν ὑπάρχει καμιὰ νοσταλγία κλασικισμοῦ. Τὴ ovy- 
πάθειά tou γιὰ τὰ γοτθικὰ «ἀξιοπερίεργα». τὴ δείχνει ἄλλωστε 
ó Τζιόττο τὸν καιρὸ τῆς ᾿Ασσίζης διαλέγοντας τοὺς βοηθούς 
Tov’ τὸν Μέμμο vti Φιλιππούτσιο ἀπὸ τὴ Σιένα (πατέρα τοῦ 
Λίππο Μέμμι καὶ πεθερὸ τοῦ Σιµόνε Μαρτίνι), ποὺ θὰ τὸν Bon- 
θήση κυρίως στὴν “Αψίδα τῶν {ιδασκάλων τῆς ᾿κκλησίας καὶ 
στὶς τοιχογραφίες τοῦ πρώτου τμήματος τῆς ἐκκλησίας, καὶ τὸν 
λεγόμενο «Μαέστρο ντέλλα Σάντα Τσετσίλια», ποὺ θὰ τοῦ ἀνα- 


θέση τὴν εὐθύνη γιὰ ἕνα μεγάλο μέρος τοῦ ἀριστεροῦ τοίχου τῆς 
κάτω πλευρᾶς τοῦ κλίτους (μὲ τὶς Ιστορίες τοῦ “Αγίου Φραγκί- 
oxov) ἀκόμα στὴν περίοδο τῆς Πάδουας δέχεται, καὶ ἴσως τὸ 
προτείνει καὶ ὁ ἴδιος, νὰ ἀνατεθῆ ἢ /lavayia μὲ τὸ Βρέφος καὶ 
τοὺς δύο διακόνους γιὰ τὴν “Ayia Τράπεζα τοῦ Παρεκκλησίου 
τῶν Σκροβένι στὸ γλύπτη Τζιοβάννι Πιζάνο. 

᾿Εξάλλου μιὰ ἀνάλογη διάθεση φανερώνουν καὶ τὰ ἴδια του 
τὰ ἔργα: ἔχει παρατηρηθῆ ὅτι σὲ ἕνα ἀπὸ τὰ πρῶτα, τὴν 6 
τοῦ Σὰν Τζιόρτζιο ἄλλα Κόστα, ἐνῶ ἡ κύρια εἰκόνα ἔχει ETO- 
πικὴ τοποθέτηση καὶ μιὰ γλυπτικὴ δύναμη ποὺ μᾶς κάνει νὰ 
σκεφτοῦμε τὸν ᾿Αρνόλφο, οἱ δυὸ ἄγγελοι ποὺ βλέπουν ὃ ἕνας 
τὸν ἄλλο ἔχουν μιὰ ἐλευθερία καὶ μιὰ κλίση μὲ τὶς ταινίες ποὺ 
κυματίζουν, ποὺ ἀνταποκρίνεται στὴν καλλιγραφία τοῦ Βορρᾶ. 

᾿Αλλὰ τὸ σημαντικὸ εἶναι ὅτι ἐνῶ oi μορφὲς τῆς //αναγίας ἐν 
“1όξῃ τοῦ «Μαέστρο vii Σὰν Μαρτίνο» καθὼς καὶ τοῦ Τσιμα- 
μποῦε μετεωρίζονταν σὰν ὁράματα μακρινὰ καὶ ἄυλα, ἡ 1| ٨6و‎ 
τοῦ Σὰν Τζιόρτζιο ἄλλα Κόστα κάθεται, βαριὰ καὶ ὀγκώδης, πά- 
vo o ἕνα θρόνο στέρεα κατασκευασμένο (ἀπὸ τὸν ὁποῖο σώζον- 
ται σήμερα λίγα μόνο τμήματα) ποὺ ὁ Τζιόττο τὸν χρησιμοποιεῖ 
γιὰ νὰ κάνη γήινη, ἁπτή, τὴ θεία μορφή. Τὸ ἴδιο συμβαίνει καὶ 
σ᾽ ἕνα σύγχρονο σχεδὸν ἔργο, τὸν "Éotavowpévo τῆς Σάντα Ma- 
ρία Νοβέλλα, ὅπου ἀπελευθερώνεται ἀπὸ τὴ βυζαντινὴ εἰκονο- 
γραφικὴ παράδοση ποὺ ἤθελε τὸν ᾿Εσταυρωμένο ἕνα εἶδος épad- 
δικοῦ συμβόλου τῶν Παθῶν, καὶ ζωγραφίζει, γιὰ πρώτη φορὰ 
στὴν ἱστορία, ἕναν ἄνθρωπο, ἕναν ὀληθινὸ ἄνθρωπο, otavpo- 
μένο. ᾿Απὸ αὐτὸ τὸ ἔργο, ποὺ μπορεῖ νὰ χρονολογηθῆ ἀπὸ τὴν 
τεχνοτροπία γύρω στὸ 1290, περνᾶμε εὔκολα στὰ πρῶτα ἔργα 
τῆς ἐπάνω ἐκκλησίας τοῦ “Αγίου Φραγκίσκου τῆς ᾿Ασσίζης. 
᾿κεῖ ἔχομε, σύμφωνα μὲ τὴ λογικὴ σειρὰ τῆς μετάθεσης τῆς 
σκαλωσιᾶς, πρῶτα τὶς δυὸ “Ιστορίες τοῦ 'loadx, κατόπιν τὴν 
“Αψίδα τῶν Λιδασκάλων τῆς Εκκλησίας, τὶς [Ιστορίες τοῦ ` [wong 
καὶ τῆς Καινῆς Λιαθήκης καὶ τέλος τὸ χαμηλότερο κύκλο μὲ 
τὶς “Ιστορίες τοῦ “Αγίου Φραγκίσκου. 


Ε INAI ἀμφίβολο ἂν σ᾽ αὐτὸν τὸ δίκαια ξακουστὸ κύκλο (ÈK- 
τελεσμένο μὲ τὴ βοήθεια πολυάριθμων μαθητῶν ποὺ σὲ ὁρι- 
σμένα µέρη χαμηλώνουν ἀρκετὰ τὴν αὐστηρὰ ζωγραφικὴ ποιότη- 
τα) Ó Φλωρεντινὸς καλλιτέχνης ἔδωσε μιὰ «ὀρθόδοξη» À, ἀκόμα 
λιγότερο, μιὰ «πιστὴ στὸ φραγκισκανὸ πνεῦμα» ἑρμηνεία τοῦ Bí- 
ου τοῦ ᾿Αγίου Φραγκίσκου σύμφωνα μὲ τὸν “Αγιο Μποναβεντού- 
pa: τὸ βέβαιο εἶναι ὅτι θέλησε νὰ τὸν ἱστορήση μὲ τρόπο τελείως 
διαφορετικὸ ἀπ᾽ ὅ,τι μέχρι τότε’ θὰ πρέπη νὰ εἶναι ἀρκετὴ ἢ σύγ- 
κριση μὲ τὴν ἀφήγηση τοῦ ἴδιου μύθου στὴν κάτω ἐκκλησία τοῦ 
“Αγίου Φραγκίσκου ἀπὸ ἕναν ἀπὸ τοὺς καλύτερους καλλιτέχνες 
τῆς παλιᾶς γενιᾶς, τὸν λεγόμενο «Μαέστρο ντὲλ Σὰν Φραντσέ- 
σκο». Οπωσδήποτε, οἱ κοντόχοντροι Φραγκισκανοὶ τοῦ Τζιόττο, 
μὲ τὰ τετράγωνα σαγόνια, τὰ πόδια ποὺ πατοῦν μὲ σιγουριὰ στὸ 
ἔδαφος, τὶς συγκρατημένες τοὺς χειρονομίες, δὲ θυμίζουν κα- 
θόλου «μυστικιστικὴ» ἀντίληψη, ἀπομακρυσμένη ἀπὸ τὸν KÓ- 
opo: μοιάζουν μάλλον μὲ τοὺς ἀνθρώπους τοῦ λαοῦ ποὺ μόλις 
βγῆκαν ἀπὸ τὴ σκλαβιὰ στὴν ἐλευθερία καὶ ἐπέβαλαν ἀποφα- 
σιστικὰ ἕνα νέο δυναμισμὸ στὴ ζωὴ τῶν ἰταλικῶν πολιτειῶν: 
ἀνήκουν στὴ νέα ἡγετικὴ τάξη στὴν ὁποία ἀνήκει κι ὁ ἴδιος ὃ 
Τζιόττο. Καὶ θὰ πρέπη νὰ ἄρεσαν πολὺ στὸν ἐργοδότη του, τὸν 
Τζιοβάννι ντὰ Μοῦρρο (ἀρχηγὸ τῶν Φραγκισκανῶν ἀπὸ τὸ 1296 
ὣς τὸ 1304), πού, χωρὶς πολλὲς τύψεις, εἶχε ἀπελευθερώσει τὸ 
Τάγμα ἀπὸ τὰ τελευταῖα μεσαιωνικὰ ὑπολείμματα τοῦ «πνευμα- 
τικοῦ» ρεύματος, ποὺ ἤθελε παράλογα, στὸ τέλος τοῦ αἰώνα. và 
μείνη πιστὸ στὴ μυστικιστικὴ ἔμπνευση ποὺ ἐξυμνοῦσε τὴν 
πενία τῶν ἐτῶν 1220 - 1240. 'O Μοῦρρο θὰ πρέπει νὰ εὐχαριστή- 
θηκε πολὺ ποὺ ὁ ζωγράφος ἀναπαριστοῦσε τοὺς συντρόφους τοῦ 
“Αγίου Φραγκίσκου ἀκριβῶς σὰν τοὺς σύγχρονούς του Φραγκι- 
σκανοὺς καὶ ποὺ ἱστοροῦσε τὰ λίγο ἢ πολὺ μυθικὰ γεγονότα 
μὲ τρόπο ζωντανό: ἀκόμα θὰ τὸν εἶδε μὲ πολλὴ χαρὰ νὰ ἐπιστρέ- 


13 

QN, ἔστω καὶ γιὰ διαφορετικοὺς λόγους, στὴ «λαϊκὴ» ἔμπνευση 
τοῦ ἴδιου τοῦ "Αγίου, στὴν ἀναπαράσταση τῶν Χριστουγέννων 
(Φάτνη τοῦ Γκρέτσιο), ὅπου τὰ γεγονότα τοῦ Εὐαγγελίου ζωντά- 
νευαν μὲ τὴ μιμικὴ ἐπανάληψη. 

᾿Απὸ τὴν ἄποψη τῆς ἐξελίξεως τῆς ζωγραφικῆς τεχνοτροπίας, 
αὐτὸς ὃ καινούριος τρόπος ἀφηγήσεως καὶ ἡ σχέση TOU μὲ τὸ 
κοινὸ φανερώνουν μιὰ ἀνανέωση τῶν τρόπων ἀναπαραστάσε- 
00 ποὺ δὲν ἔχει προηγούμενο στὴν ἱστορία τῆς ζωγραφικῆς. 
Μέσα ἀπὸ τὴν ὁμάδα τῶν ἔργων ποὺ ἔχουν καταγραφῆ μέχρι 
τώρα καὶ στὰ ὁποῖα προσθέτοµε ἐδῶ τὸ ΙΙολύπτυχο τοῦ ᾿Αβ- 
βαείου, τὴν Παναγία τῶν "Αγίων Πάντων, τὸν “Αγιο Φραγκίσκο 
τοῦ Λούβρου (μὲ τὴν |]αναγία τῆς ᾿Οξφόρδης, ποὺ ἔχει ἀνάλογη 
τεχνοτροπία καὶ ποὺ τὴν ἀπέδωσε τελευταῖα στὸν Τζιόττο ὁ 
Βόλπε) — ἔργα ποὺ μποροῦν νὰ ὀνομαστοῦν «νεανικά», ἔγιναν 
ἀνάμεσα στὰ 18 καὶ τὰ 38 του χρόνια --- À ἐξέλιξη φαίνεται 
καθαρά. 

0 Τζιόττο βέβαια δὲν μποροῦσε παρὰ và ξεκινήση ἀπὸ τὸν 
βυζαντινὸ τρόπο ἀπεικόνισης ὅπως συνηθιζόταν στὴ Φλωρεν- 
tía τῆς ἐποχῆς του (αὐστηρὸς χωρισμὸς τῆς σκιᾶς ἀπὸ τὸ φῶς, 
ποὺ μοιράζονταν σύμφωνα μὲ ἕνα προκαθορισμένο ἀπὸ τὴν 
παράδοση σχέδιο: χέρια, μάτια, μύτες, στόματα, ροῦχα, ζωγραφι- 
σμένα σύμφωνα μὲ ὁρισμένους κανόνες ποὺ ἦταν ἡ σχηματο- 
ποιηµένη κατάληξη τῶν ὅσων εἶχαν παρατηρηθῆ: γενικὲς ovv- 
θέσεις — εἰκονογραφικοὶ τύποι — σταθερὲς καὶ κωδικοποιη- 
μένες, κλπ.). Αὐτὸ τὸν τρόπο ἀπεικόνισης Ó Τζιόττο τὸν 
τροποποίησε ἀπὸ μέσα, συγκρίνοντας τὶς παραστατικές τοῦ 
ἀξίες μὲ τὴν πραγματικότητα. Στὴν ἀρχὴ φαίνεται νὰ περιορίζε- 
ται στὸ νὰ προβάλλη τὶς παραστάσεις του κυρίως πλαστικά, 
ὅπως οἱ σύγχρονοί του γλύπτες (Νικόλα καὶ ᾿Αρνόλφο), τονί- 
ζοντας τὶς φωτοσκιάσεις καὶ σημειώνοντας ἔντονα τὶς σκιές. 
“Htav ἕνας ριζοσπαστικὸς τρόπος ἐπαναφορᾶς τῆς ζωγραφικῆς, 
μὲ στήριγμα στὴν ἀδελφὴ τέχνη, ἀπὸ τὴ γραφὴ στὴν ἀναπαρά- 
σταση. Ὁ Τζιόττο δὲν ἔφτασε ποτὲ στὴν πλήρη ἑνοποίηση 
φωτὸς καὶ χώρου γιὰ ὁλόκληρη τὴν εἰκόνα, ἔκανε ὅμως ἀπο- 
φασιστικὴ πρόοδο σ᾽ αὐτὴ τὴν κατεύθυνση. Κυρίως σ᾽ αὐτὰ 
τὰ πρῶτα tou ἔργα (ἀλλὰ ἀκόμα καὶ στὴν Πάδουα) διατηρεῖ 
ἴχνη. τοῦ βυζαντινοῦ χωρισμοῦ ἀνάμεσα στὶς διάφορες «λέξεις» 
τῆς παραστάσεως: κάθε μέρος τοῦ πίνακα ἔχει συλληφθῆ πρῶτα 
μεμονωμένα (μὲ τὸ δικό του φωτισμὸ καὶ καμιὰ φορὰ καὶ τὴ 
δική TOU προοπτικὴ) καὶ μόνο μετὰ ἔχει ἐνταχθῆ στὰ γενικότερα 
«συμφραζόμενα». Αὐτὰ τὰ «γενικὰ συμφραζόμενα» στὶς πλαστι- 
κὲς τέχνες δὲν μποροῦν νὰ εἶναι παρὰ À ἀναπαράσταση τοῦ 
χώρου ποὺ μέσα TOU τοποθετοῦνται τὰ ἀντικείμενα καὶ ξετυ- 
λίγεται ἢ ἀφήγηση. Ἢ συνοχὴ τοῦ: χώρου εἶναι ἀπαραίτη- 
tn γιὰ ὅποιον θέλει νὰ ἀναπαραστήση τὸν κόσμο μὲ τρόπο 
λογικὰ παραδεκτό: κι ὁ Τζιόττο εἶχε συγκεντρωθῆ τόσο σ᾽ αὐτὸ 
τὸ πρόβλημα ποὺ ἀντιμετώπιζε γιὰ πρώτη φορά, ὥστε ἔκανε 
τὸ χῶρο τῆς ζωγραφικῆς του ἕνα χῶρο καθορισμένο, περιορι- 
σμένο, χωρὶς ἀνοίγματα καὶ χωρὶς ἀνάσα. Ἢ ἔμμονη αὐτὴ évo- 
ποιητικὴ τάση εἶναι παντοῦ παρούσα: ὁ Τζιόττο περιορίζει τὸ 
πεδίο δράσεώς tou γιὰ và μπορῆ và τὸ ἐλέγχη μὲ μεγαλύτερη 
βεβαιότητα. Στὴν /7avayía τοῦ Σὰν Τζόρτζιο ἄλλα Κόστα, στὸν 
᾿Βσταυρωμένο τῆς Σάντα Μαρία Νοβέλλα, στὶς “Ιστορίες τοῦ 
᾿Ισαάκ, εἶναι ἀκόμα μιὰ περιορισμένη ζώνη, μόλις ἕνα ἄνοιγμα, 
ἀλλὰ ἂν τὴν συγκρίνη κανεὶς μὲ τὶς ἱστορίες τοῦ Τσιμαμποῦε, 
πόσο ἀκριβὴς καὶ σίγουρη εἶναι! "Av ἔχη κανεὶς ὑπόψη του αὐτὴ 
τὴ συνεχῆ προσπάθεια γιὰ ἀπομάκρυνση ἀπὸ τὴν παράδοση 
καὶ γιὰ ἔλεγχο τῶν ἀποτελεσμάτων, γίνεται κατανοητὸ πῶς οἱ 
πρῶτες tou δοκιμὲς γιὰ τὴν ἑνοποίηση τοῦ χώρου μπόρεσαν 


và περάσουν, μερικὲς φορές, πέρα ἀπὸ τὴ φυσιοκρατικὴ καὶ 


προοπτικὴ ἀπεικόνιση στὴν ὁποία σκόπευαν. Ἰδιαίτερα ἔντονη 
εἶναι # ἐπιθυμία τοῦ Τζιόττο νὰ μείνη πιστὸς στὶς ἀρχές, πρά- 
γμα ποὺ ὁδηγεῖ, σὲ μεμονωμένες περιπτώσεις, σὲ λύσεις ποὺ 
ἁπομακρύνονται ἀπ᾽ αὐτές. Ἔτσι στὶς εἰκόνες τῶν Διδασκάλων 


τῆς ᾿Εκκλησίας ὁ Τζιόττο ἀντιμετώπισε τὸ καινούριο πρόβλημα 
νὰ γεμίση, μὲ £viaio τρόπο, τὸ διαθέσιμο τριγωνικὸ χῶρο, συγκλί- 
νοντας ὅλες τὶς γραμμὲς τῆς συνθέσεως πρὸς τὴν κορυφή, μὲ ἕνα 
νόμο διαφορετικὸ ἀπὸ τὸ νόμο τῆς προοπτικῆς, ποὺ τὸν τηροῦσε 
ὅμως μὲ αὐστηρότητα. ᾿Ἐκεῖνο τὸν καιρὸ ἀρχίζει νὰ ἐπικρατῆ καὶ 
στὴ ζωγραφικὴ à ἀντίληψη ὅτι Ó κόσμος ἀποτελεῖται ἀπὸ ἀντικεί- 
μενα ποὺ μποροῦν νὰ προσδιοριστοῦν καθαρὰ καὶ νὰ ὑποβλη- 
θοῦν στὸ λογικὸ ἔλεγχο τοῦ ἀνθρώπου. Εἶναι ἐνδιαφέρον νὰ πα- 
ρατηρῆσωμε ὅτι αὐτὴ ἡ κατάκτηση τοῦ ὁρατοῦ κόσμου ἀπὸ 
τὸν ἀνθρώπινο νοῦ ἀρχίζει ἀκριβῶς ἀπὸ τὰ ἔργα ποὺ κατασκευά- 
ζονται, καὶ μόνο ἀρκετὰ ἀργότερα θὰ ἐπεκταθῆ στὴ φύση καὶ 
τὸν ἄνθρωπο. ᾿Αρκεῖ νὰ προσέξωμε, στὴν τοιχογραφία τῆς 
Φάτνης τοῦ [Γκρέτσιο καὶ στὴ Διαπίστωση τῶν στιγμάτων, τὴ 
διαφορὰ ἀνάμεσα στὴν ἀναπαράσταση τῶν ἀντικειμένων καὶ 
τῶν ἀνθρώπινων μορφῶν, γιὰ νὰ ἐκτιμῆσωμε καὶ τὴν ἐκρηκτικὴ 
δύναμη ἀλλὰ καὶ τὰ στενὰ ὅρια τοῦ ὀρθολογισμοῦ τοῦ Τζιόττο. 


Ε EAAAOY δὲν πρέπει νὰ ξεχνᾶμε ὅτι, προχωρώντας στὸ ριζο- 
σπαστικό του δρόμο, ὁ Τζιόττο ἔπρεπε πάντα νὰ ἔχη ὑπό- 
Yn του καὶ τὸ τί περίμενε ἀπ᾽ αὐτὸν τὸ κοινό του, OUVNOLOLÉ- 
νο καθὼς ἦταν --- ἀκόμα κι ἐκεῖνοι ποὺ ἑρμήνευε τὶς βαθύτερες 
ἐπιδιώξεις touc — σὲ τελείως διαφορετικοὺς τρόπους ἀναπαρα- 
στάσεως. Ὑπάρχουν καθαρὰ ἴχνη τῆς δυσκολίας ποὺ εἶχαν οἱ 
καλλιτέχνες τῆς ἐποχῆς στὸ và ἀκολουθήσουν τὸν Τζιόττο 
στὸ δρόμο του. Τὸ γεγονὸς ὅτι ὁ Τζιόττο μέχρι τὴν ἐποχὴ τῆς 
᾿Ασσίζης σχεδίαζε μὲ κάθε λεπτομέρεια τὸ «ἐμπρεσιονιστικό» 
του σχέδιο στὸ σοβὰ (ἀκόμα KI ἂν περιοριζόταν, ἐπειδὴ δὲν εἶχε 
καιρό, στὸ νὰ ἀφήνη νὰ τὸ καλύπτουν μὲ χρῶμα μετριότατοι 
μαθητές του) δείχνει ὅτι εἶχε στὸ νοῦ του, ἀκόμα καὶ ὅταν ἡ 
noy του ἦταν κιόλας στὸ μεγαλύτερο μέρος της συνθετική, 
ἀκριβῶς αὐτὴ τὴν ἀνάγκη μιᾶς ἀναλυτικῆς ἀνάγνωσης ἀπὸ ué- 
ρους τοῦ κοινοῦ του. Ἢ ἀνάγκη αὐτὴ λιγόστευε ὁλοένα καθὼς 
6 ζωγράφος, καὶ μιὰ δλόκληρη ὁμάδα ἀπὸ βοηθοὺς καὶ pun- 
τὲς ποὺ ἀνακηρύσσονταν «ὀπαδοὶ τοῦ Τζιόττο» (Giotteschi), 
ἐμόρφωναν τὸ κοινό τους, καὶ καθὼς ἡ «ἐθνική» του πιὰ φήμη 
τοῦ ἐπέτρεπε, ὣς ἕνα σημεῖο, νὰ ἐπιβάλη τὸ δικό τοῦ τρόπο ὅρα- 
σης. Τὰ πρῶτα συμπτώματα αὐτῆς τῆς ἀλλαγῆς γίνονται αἰσθη- 
τὰ στὴ μέση τοῦ κύκλου μὲ τὶς “Ιστορίες τοῦ Αγίου Φραγκίσκου, 
στὸ ὕψος τῆς τοιχογραφίας ποὺ ἀπεικονίζει τὸ Θάνατο τοῦ “In- 
πότη Ἰσελάνο. ᾿Εκεῖ πραγματικά, ἐνῶ n αἴσθηση τῆς πλαστι- 
κότητας γίνεται λιγότερο ὀξεία καὶ ἔντονη, παρακολουθεῖ κανεὶς 
μιὰ ἐξέλιξη τῶν χρωματικῶν ἀξιῶν, μιὰ ἀναζήτηση ἁπαλότητας 
καὶ συνέχειας στὶς μεταβάσεις ἀπὸ τὸ φῶς στὴ σκιὰ (ποὺ εἶχαν 
μείνει γιὰ πολὺν καιρὸ ἀπότομες καὶ κατακερματισμένες κάτω 
ἀπὸ τὴν ἐπίδραση τῶν βυζαντινῶν γεωμετρικῶν κατατμήσεων), 
ἕνα ἐνδιαφέρον γιὰ τὴ νατουραλιστικὴ λεπτομέρεια (ὅπως τὸ 
τραπεζομάντηλο ποὺ πέφτει σὲ πιέτες ἁπαλὰ διαγραμμένες, τὰ 
πιάτα, τὸ φουσκωμένο δέρμα τοῦ χοντροῦ συνδαιτημόνα KAT.) 
ποὺ δὲν ἐμποδίζει ὅμως τὸν Τζιόττο νὰ ἀφηγηθῆ τὴν ἱστορία 
σύντομα, συγκεντρώνοντας τὴν προσοχή tou στὸ σημαντικὸ 
«γεγονὸς» καὶ ὑποτάσσοντας τὰ πάντα στὴν ἔκθεση τοῦ κύριου 
ἐπεισοδίου. Στὴ σύνθεση ὅλα συντείνουν στὴν «καταστροφή», 
στὴ δραματικὴ «ἀποκορύφωση»' μ᾽ αὐτὴ τὴν ἔννοια εἶπαν 
σωστὰ γιὰ τὸν Τζιόττο ὅτι ἦταν πρῶτα μεγάλος δραματικὸς ovy- 
γραφέας καὶ ὕστερα νατουραλιστής. Ὅλες αὐτὲς οἱ χαρακτηρι- 
στικὲς ἰδιότητες θὰ φτάσουν στὸ ἀποκορύφωμά τους στὶς τοι- 
χογραφίες ποὺ ἔκανε ὁ Τζιόττο στὴν Πάδουα, στὸ ἰδιωτικὸ 
παρεκκλήσιο τῶν Σκροβένι (1305 - 1307 περίπου) καὶ ποὺ ἔχουν 
ἀναγνωριστῆ παγκόσμια σὰν τὸ ἀριστούργημά του. Ἐκεῖ ὁ 
καλλιτέχνης, ἀφοῦ ξεπέρασε ὅλες τὶς κρίσεις τῆς ἀναπτύξεως, 
ἐμφανίζεται γιὰ πρώτη φορὰ σ᾽ ὅλη του τὴν ὠριμότητα, ἔχοντας 
κατακτήσει μιὰ ἐσωτερικὴ κλασικότητα ποὺ μᾶς κάνει νὰ σκε- 
φτόμαστε τὸν Φειδία. 


Μετάφραση ἀπὸ τὰ ἰταλικά: A. ANAPONIKOY 


Tziótto, 


ὁ πατέρας τῆς δυτικῆς ZOYPAQIKACG 


ΤΖΙΟΤΤΟ δίνει μεμιᾶς στὴν Ἰταλία 
0 καὶ σὲ ὅλη τὴν Εὐρώπη μιὰ ὁλοκλη- 
ρωμένη γλώσσα, τὴ γλώσσα ποὺ θὰ ἐπιτρέ- 
ψη στὴν ἰταλικὴ ψυχὴ và ἐκφράζεται γιὰ 
διακόσια πενῆντα χρόνια μὲ μιὰ πάντοτε 
καινούρια ποικιλία. Τὸ ἔργο του εἶναι τόσο 
φημισμένο, ὥστε ὀνόμασαν, χωρὶς αὐτὸ νὰ 
εἶναι ὑπερβολή, τὸ λόφο τῆς ᾿Ασσίζης 
Δελφοὺς τῆς Ἰταλίας, καὶ τὸ παρεκκλήσιο 
τῆς ᾿Αρένα, στὴν Πάδουα, τόπο προσκυνή- 
ματος τοῦ πολιτισμοῦ µας. 

Ποιός ἦταν ὁ Τζιόττο; Τὸ πρόβλημα τῆς 
καταγωγῆς TOU κάθε ἄλλο παρὰ ἔχει δια- 
λευκανθῆ. `O Βαζάρι, στὸ περίφημο ἔργο 
του «Βιογραφίες Ἰταλῶν Ζωγράφων», μᾶς 
διηγεῖται ὅτι ὁ Τσιμαμποῦε, ὁ τελευταῖος `I- 
ταλοβυζαντινὸς ζωγράφος, συνάντησε στὴν 
κοιλάδα τοῦ Μουτζέλλο ἕνα τσοπανόπουλο 
ποὺ σχεδίαζε πρόβατα μὲ μιὰ πέτρα πάνω 
σὲ μιὰ ἄλλη. ᾿Εντυπωσιασμένος ἀπὸ τὴ σο- 
βαρότητα τοῦ ἀγοριοῦ, τὸ ρώτησε ἂν ἤθε- 
λε νὰ σπουδάση ζωγραφική. Τὸ παιδὶ ἀπάν- 
τησε συνετὰ πώς, ἂν ὃ πατέρας του συμφῶ- 
νοῦσε, θ᾽ ἀκολουθοῦσε μὲ χαρὰ τὸν ξένο. 
Ὃ μύθος τοῦ μικροῦ βοσκοῦ πρέπει νὰ ἦταν 
πολὺ διαδεδομένος, γιατὶ ὁ Λεονάρντο vid 


Βίντσι, πρὶν ἀπὸ τὸν Βαζάρι, τὸν ἀφηγήθη- 


κε σὲ μιὰ ἔξοχη περίληψη τῆς ἱστορίας τῆς 
ἰταλικῆς ζωγραφικῆς: 

«Ὁ ζωγράφος ποὺ παίρνει σὰν ἀπόλυτο 
πρότυπο τὰ ἔργα τῶν ἄλλων ζωγράφων, δὲ 
θὰ κάνη ποτέ του παρὰ μέτρια ἔργα: ἀλλὰ 
ἂν βάλη στόχο τοῦ τὴ σπουδὴ τῆς φύσεως, 
oi κόποι του θὰ ἀποδώσουν καρπούς. Αὐτὸ 
δείχνουν οἱ ζωγράφοι ποὺ δούλεψαν μετὰ 
τὴ ρωμαϊκὴ ἐποχὴ (δηλαδὴ κάτω ἀπὸ τὴ 
βυζαντινὴ ἐπιρροὴ) καὶ ποὺ ὁ καθένας τους 
ἄλλο δὲν ἕκανε παρὰ νὰ μιμῆται τοὺς npon- 
γούμενους σὲ τέτοιο βαθμό, ὥστε ἀπὸ αἰώνα 
σὲ αἰώνα ἢ τέχνη τους ὁλοένα παράκμαζε. 
Ὕστερα ἦρθε ó Φλωρεντινὸς Τζιόττο. Γεν- 
νημένος σ᾽ ἕνα ἀπόμερο χωριό, ἄρχισε, nA- 
ρακινημένος ἀπὸ τὴν ἴδια τὴ φύση, νὰ σχε- 
διάζη πάνω σὲ πέτρες ὅλα τὰ ζῶα ποὺ ἔβλε- 
πε. Μ᾽ αὐτὸ τὸν τρόπο ἔγινε, μετὰ ἀπὸ pa- 
κρόχρονες σπουδές, ὁ πρῶτος καλλιτέχνης 
ὄχι µόνο τῆς ἐποχῆς του ἀλλὰ καὶ τῶν αἰώ- 
νων ποὺ ἀκολούθησαν. Μετὰ ἀπ᾿ αὐτὸν ἡ 
τέχνη ξανάπεσε σὲ παρακμή, γιατὶ oi ζω- 
γράφοι ἄρχισαν νὰ μιμοῦνται τὸν Τζιόττο». 

Σύμφωνα ὅμως μ᾽ ἕναν ἀπὸ τοὺς μεγαλύ- 
TEPOUG σύγχρονους ἱστορικοὺς τῆς τέχνης, 
τὸν Supino, ποὺ ἐρεύνησε τὰ ἀρχεῖα τῆς 
Φλωρεντίας, ὁ Τζιόττο ἀνῆκε στὴν πλούσια 
οἰκογένεια Μποντόνε (ἂς μὴν ξεχνᾶμε πὼς 
αὐτὸ ἦταν τὸ ἐπίθετό του) καὶ γεννήθηκε 


στὴ Φλωρεντία στὰ 1266. Μποροῦμε λοιπὸν 
νὰ ὑποθέσωμε ὅτι, ὅπως τόσοι ἄλλοι PAo- 
ρεντινοὶ νέοι, πῆγε στὰ νιάτα tov στὴν Kov- 
σταντινούπολη, ὅπου ἢ βυζαντινὴ τέχνη 
γνώριζε μιὰ καινούρια ἄνθιση. Ἂς Ouun- 
θοῦμε τὰ ψηφιδωτὰ τοῦ Καχριὲ-Τζαμὶ (Mo- 
viis τῆς Χώρας) ποὺ ἀποκάλυψαν oi 'Ape- 
ρικανοὶ τὰ τελευταῖα χρόνια. 

0 Βοκκάκιος, ποὺ τὸν γνώρισε, μᾶς ἄφη- 
σε ἕνα διασκεδαστικὸ πορτραῖτο TOU στὸ 
«Δεκαήμερον» (Ἔκτη Ἡμέρα, Πέμπτη Ἱ- 
στορία). Σύμφωνα μὲ τὴν περιγραφή tou ὃ 
Τζιόττο ἦταν κοντός, ἄσχημος, κακοντυµέ- 
νος, ἀπεριποίητος, ἀλλὰ «αὐτὸ ποὺ μεγά- 
λῶνε ἀκόμα πιὸ πολὺ τὴν ἀξία του ἦταν μιὰ 
σπάνια μετριοφροσύνη... Εἶχε τὴ φιλοδοξία 
νὰ εἶναι ὃ πρίγκιπας τῶν ζωγράφων, κι ὅμως 
ἀποποιόταν πάντα τὸν τίτλο τοῦ δασκάλου. 
Μὰ ἡ μετριοφροσύνη του ἄλλο δὲν ἕκανε 
παρὰ νὰ μεγαλώνη τὴ λάμψη τῶν ἱκανοτή- 
των του, ποὺ γίνονταν κάθε μέρα αἰτία νὰ 
τὸν ζηλεύουν κι ἄλλοι». 

'H ἐξυπνάδα καὶ τὸ πνεῦμα του ἄφησαν 
ἐποχή. Στὸν πάπα, ποῦ τοῦ ζήτησε ἕνα δεῖ- 
γμα τῆς τέχνης του, ἔστειλε ἕναν ἄψογο 
κύκλο, ποὺ τὸν σχεδίασε χωρὶς διαβήτη 
μπροστὰ στὰ μάτια τοῦ ἔκπληκτου ἀπεσταλ- 
μένου του. Κι ὁ πάπας, 6 ὀνομοστὸς Βονιφά- 
τιος Η΄, τὸν κάλεσε στὴ Ρώμη καὶ τοῦ ἀνέθε- 
σε σημαντικὰ ἔργα, ποὺ δυστυχῶς δὲν ἔχουν 
σωθῆ. Ὁ βασιλιὰς Ροβέρτος τῆς Νεαπόλεως, 
ποὺ τὸν εἶχε ἀνακηρύξει «οἰκεῖο» του, τοῦ 
εἶπε μιὰ φορά: «Ἂν ἤμουνα στὴ θέση σου 
δὲ θὰ δούλευα μὲ τέτοια ζέστη!» — «Μὰ 
οὔτε κι ἐγώ, ἂν ἤμουν στὴ δική cac !», τοῦ 
ἀποκρίθηκε ó Τζιόττο. 

᾿Εκτὸς ἀπὸ τὰ τρία μεγάλα σύνολα ἔργων 
του στὴν ᾿Ασσίζη, στὴ Φλωρεντία καὶ στὴν 
Πάδουα (τὸ τελευταῖο σύνολο εὐτυχῶς γλί- 
τωσε ἀπὸ ἀποκατάσταση στὶς ἀρχὲς τοῦ 
δέκατου ἔνατου αἰώνα), δὲν ὑπάρχουν παρὰ 
ἀμφίβολα ἔργα ποὺ ἀποδίδονται στὴ σχολή 
του. Τὰ Στίγµατα τοῦ “Αγίου Φραγκίσκου, 
τοῦ Λούβρου, ἀνήκουν σ᾽ αὐτὴ τὴν κατη- 
γορία. Μόνο ἡ /Javayía τῆς Πινακοθήκης 
Οὐφφίτσι φαίνεται νὰ ἔχη γίνει ὁλόκλη- 
pr ἀπὸ τὸ χέρι του. Ὅπως λέει ០ Λεονάρ- 
ντο ντὰ Βίντσι, μετὰ τὸν Τζιόττο ἄνοι- 
Ee μιὰ ἐποχὴ μιμητῶν. Αὐτοὶ ζωγράφιζαν 
០ ὅλη τὴν Εὐρώπη, μὲ περισσότερο ἢ λι- 
γότερο ταλέντο, στὸ στὺλ. ποὺ λέμε σήμερα 
«διεθνὲς γοτθικό». Μερικοὶ κριτικοί, θέ- 
λοντας νὰ ἀναδειχτοῦν οἱ ἴδιοι, προσπάθη- 
σαν và ἀναδείξουν πολλοὺς ἀπὸ τοὺς ἐπι- 
γόνους τοῦ Τζιόττο. ᾿Αλλὰ οἱ ζωγράφοι 
αὐτοί, ὅποιο κι ἂν ἦταν τὸ ταλέντο τους, 

οὔτε ۴0۷ πλησιάζουν τὸν Τζιόττο. Où πρέ- 
πη và ἔρθουν ὁ Μαζάτσιο καὶ ó Ραφαὴλ 
γιὰ νὰ βρεθοῦν oi ὅμοιοί. tav. 

Δὲν ὑπάρχει τίποτα πιὸ λανθασμένο, κα- 
τὰ τὴ γνώμη μου καὶ τὴ γνώμη τεχνοκρι- 
τῶν μὲ μεγάλο κύρος, ὅπως ὁ Supino, ὁ 
Gielly, δ Cecchi κ.ἄ., ἀπὸ τὴν ἄποψη ὅτι ὁ 
Τζιόττο ἦταν ἀδιάφορος γιὰ τὰ θέµατα ποὺ 
ζωγράφιζε. Κοιτάξτε τὶς τοιχογραφίες tov 
τῆς Πάδουας — πολλὲς περιλαμβάνονται 
στὶς σελίδες ποὺ ἀκολουθοῦν — καὶ θὰ δῆ- 
τε μὲ τί λυρισμὸ ἐκφράζονται τὰ πάθη τοῦ 
Χριστοῦ. Ποτὲ καλλιτέχνης ἀδιάφορος δὲ 
θὰ μποροῦσε νὰ ζωγραφίση τόσο καλὰ τὴ 
δυνάντηση τοῦ Χριστοῦ καὶ τοῦ ᾿Ιούδα, τὸ 
Oofjvo ἢ τὴν ᾿ Ανάληψη! στὸ τελευταῖο ἔργο, 
οἱ ἄγγελοι ποὺ περιβάλλουν τὸ Χριστὸ εἷ- 
ναι βέβαια ἐμπνευσμένοι ἀπὸ τὴ βυζαντινὴ 
σχολὴ τῆς Κωνσταντινουπόλεως: ἀλλὰ ὁ 
Τζιόττο τοὺς μεταμόρφωσε μὲ τὸ μεγαλεῖο 
τοῦ ἐσωτερικοῦ του δράματος: κι αὐτὸ εἶναι 
ποὺ ἔχει σημασία. 

Δυστυχῶς οἱ τοιχογραφίες τῆς Σάντα 
Κρότσε στὴ Φλωρεντία ἔχουν ὑποστῇ πρόσ- 
φατα ἀποκαταστάσεις --- ἐμπνευσμένες ἀπὸ 
ἀρχιτεκτονικὲς ἀναστηλώσεις, ὅπως ἔγιναν 
στὴν Αἴγυπτο, στοὺς ναοὺς τοῦ Καρνὰκ 
καὶ τοῦ Λοῦξορ --- ποὺ ἱκανοποιοῦν ἴσως 
τοὺς ἀρχαιολόγους ἀλλὰ ὁπωσδήποτε ὄχι 
τοὺς φιλότεχνους. Τὸ τσιμέντο ποὺ χρησι- 
µοποιήθηκε ἔχει κι αὐτὸ ἕνα δικό TOU χρῶ- 
μα ποὺ συνθλίβει κυριολεκτικὰ τὴ ἕωγρα- 
φική. ᾿Απαίσια γκρίζα σχήματα κόβουν τὶς 
συνθέσεις, τὶς παραμορφώνουν. "Ac προσ- 
θέσωµε ὅτι OÙ ἀποκαταστάσεις τοῦ δέκατου 
ἔνατου αἰώνα εἶχαν γίνει σὲ μιὰ ζωγραφικὴ 
ποὺ ἦταν ἀλλοιωμένη ἀλλὰ ὑπαρκτή. ᾿Ενῶ 
τώρα τίποτα δὲν μπορεῖ, ἐκτὸς ἴσως ἀπὸ ρι- 
ζικὲς διορθώσεις, νὰ ξαναδώση στὶς τοιχο- 
γραφίες τὴν αὐθεντική, ὑποβλητική τους 
μορφή. Φτάνει νὰ κοιτάξη κανεὶς προσεκτι- 
κὰ τὶς τοιχογραφίες τῆς Πάδουας, γιὰ νὰ 
καταλάβη τί παραμορφώσεις ἔχουν πάθει οἱ 
ἄλλες τῆς Σάντα Κρότσε. 

Κανένας πρὶν ἀπὸ τὸν Τζιόττο, κανένας 
ὣς τὸν Ραφαὴλ. καὶ ἴσως κανένας μετὰ τὸν 
Ραφαὴλ. δὲν εἶχε αὐτὴ τὴν ὀξεία 7 
τῆς σύνθεσης, τοῦ στυλιζαρίσματος, τῆς 
ἀξίας τῶν ὄγκων ποὺ μοιράζονται σὲ σωστὴ 
ἰσορροπία, αἴσθηση δεμένη μὲ ψυχολογικὸ 
περιεχόμενο τόσο δυνατὸ καὶ τόσο συγκρο- 
τημένο. Θὰ τελειώσω μὲ τὰ λόγια τοῦ Gielly: 
«Ὁ Τζιόττο εἶναι ἕνας ἰδιοφυὴς στοχαστής, 
ποὺ τὸ διαπεραστικό του βλέμμα διεισδύει 
στὰ βάθη τῶν ψυχῶν καὶ τὸ ἄξιο χέρι τοῦ 
ξέρει và ἐκφράζη ὅλα τους τὰ μυστικά». — 


Μετάφραση ἀπὸ τὰ 0۸۸60: P. ΧΑΤΖΗΔΑΚΗ 

Οἱ πίνακες 


I. ΕΣΤΑΥΡΩΜΕΝΟΣ (578 x 406 ékx.). Φλω- 
ρεντία, Σάντα Μαρία NopéAAa. — Αναφέρεται 
σὰν ἔργο τοῦ Τζιόττο ἀπὸ τὸ 1312, ἀλλὰ 
χρονολογεῖται τουλάχιστον εἴκοσι χρόνια 
νωρίτερα. Mè τὶς “Ιστορίες τοῦ ᾿Ισαάκ, τῆς 
ἴδιας περίπου ἐποχῆς, παρουσιάζουν ava- 
λογίες οἱ μορφὲς στοὺς μικροὺς πίνακες 
τῶν ἄκρων, ποὺ N καταγωγή τους ἀπὸ τὴ 
γλυπτικὴ εἶναι φανερή. 


II. ΠΑΝΑΓΙΑ ME TO ΒΡΕΦΟΣ ΚΑΙ AI- 
ΓΕΛΟΥΣ (180 x 90 ἐἑκ.). Φλωρεντία, Zav 
Τζξιόρτζιο ἄλλα Κόστα. --- Τὸ ἔργο ἀναφέρεται 
σ᾽ αὐτὴ τὴν ἐκκλησία ἀπὸ τὴν ἐποχὴ τοῦ Γκι- 
μπέρτι' εἶναι κατεστραμμένο στὴν κάτω ἄκρη 
καὶ τὶς πλευρές. `H γραμμικὴ κομψότητα τῶν 


δυὸ ἀγγέλων, ἀπόλυτα γοτθική. ἔρχεται σὲ. 


ἀντίθεση μὲ τὸν ὄγκο τοῦ Βρέφους, ποὺ θυ- 
μίζει τὴ γλυπτικὴ τοῦ "Apv6Ago vti Κάμπιο. 


III. Ο ΙΣΑΑΚ ΑΠΟΜΑΚΡΥΝΕΙ TON H- 
ΣΑΥ (λεπτομέρεια). ᾿Ασσίζη, "Αγιος Φραγ- 
κίσκος. — Οἱ δυὸ “Ιστορίες τοῦ ᾿Ισαὰκ στὴν 
ἐπάνω ἐκκλησία ἀντιπροσωπεύουν τὴν πα- 
λαιότερη παρουσία τοῦ Τζιόττο στὴν 'Ao- 
citn: χρονολογοῦνται γύρω στὰ 1290. Καὶ 


ἐπειδὴ τὸ θέμα εἶναι βιβλικό, Ó καλλιτέχνης. 


ἀκολουθεῖ ἀκόμα μιὰ ζωγραφικὴ γλώσσα 
παραδοσιακή. φαινομενικὰ «κλασική». 


IV. Η ΦΑΤΝΗ TOY ΓΚΡΕΊΣΙΟ (270 x 


230 ἕκ.). ᾿Ασσίξη, "Αγιος Φραγκίσκος. --- Tò 


ἔργο αὐτὸ εἰκονίζει μιὰ ἐκκλησία ὅπου Yi- 
νεται À Ἱερὴ ᾿Αναπαράσταση. ᾿Εδῶ ἔχουν 
συνεργαστῆ πολυάριθμοι βοηθοὶ τοῦ Τζιότ- 
το. Τὰ πιὸ δυνατὰ µέρη εἶναι Ó "Αγιος μὲ τὸ 
Βρέφος καὶ τὰ ἀντικείμενα ποὺ παρίστανται 
προοπτικά. Θαυμάσια εἶναι ἡ πίσω πλευρὰ 
τοῦ κεκλιμένου σταυροῦ καὶ τὸ ἀναλόγιο. 


۷ OOANATOX TOY ΙΠΠΟΤΗ ΤΣΕΑΑΝΟ 
(λεπτομέρεια). Aooicn, Αγιος Φραγκίσκος. --- 
Τὸ τμῆμα τῆς τοιχογραφίας ποὺ περιλαμβά- 
νεται σ᾽ αὐτὸ τὸν πίνακα μπορεῖ và θεωρηθῆ 
ὅτι βγῆκε ἀπὸ τὸ χέρι τοῦ Τζιόττο καὶ δεί- 


χνει πῶς ὁ καλλιτέχνης ἀπομακρύνεται ἀπὸ ` 


τὴν αὐστηρὴ πλαστικότητα καὶ προσπαθεῖ, 
πλάθοντας μὲ τὴ μύτη τοῦ πινέλου, νὰ δώση 
τὴν ἐντύπωση τῆς χρωματικῆς ἁπαλότητας. 


VI. ΤΟ ΚΗΡΥΓΜΑ ΜΠΡΟΣΤΑ ΣΤΟΝ 
ONOPIO Γ΄ (270 x 230 ἕκ.) ᾿Ασσίζη, “Αγιος 
Φραγκίσκος. --- "Eva ἀπὸ τὰ καλύτερα δείγµα- 
τα τῆς δεύτερης φάσης τῆς τεχνοτροπίας τοῦ 
Τζιόττο στὴν ᾿Ασσίζη. ‘H προοπτικὴ ἀπόδο- 


ση τῆς γοτθικῆς ἀρχιτεκτονικῆς εἶναι θαυμά-. 


σια, ἐνῶ στὰ παχιὰ πρόσωπα τῶν ἱερωμένων 
φανερώνονται τὰ νέα ἐνδιαφέροντα τοῦ Τζιότ- 
το γιὰ τὴν προσωπογραφία καὶ τὸ χρῶμα. 


ΥΠ. H ΔΙΑΠΙΣΤΩΣΗ TON ΣΤΙΓΜΑΤΩ͂Ν 
(270 x 230 ἕκ.). ᾿Ασσίξη, "Αγιος Φραγκίσκος. 
— Ἐκτὸς ἀπὸ τὴ γενικὴ ἰδέα τῆς συνθέσεως, 
μπορεῖ νὰ θεωρηθῆ σὰν ἔργο τοῦ ἴδιου τοῦ 
Τζιόττο ἡ ἐκτέλεση τῶν κεκλιμένων πινά- 
κῶν --- ἀνάλογων μὲ αὐτοὺς στὴ Φάτνη τοῦ 
Γκρέτσιο — ποὺ ἡ ἐξέταση τοῦ κονιάµατος 
δείχνει ὅτι ὀφείλονται σὲ μιὰ ἐπέμβαση, 
ἰδιόχειρη μάλλον, τῆς τελευταίας στιγμῆς. 


VIII. O IOAKEIM ΑΠΟΣΥΡΕΤΑΙ ANAME- 
ΣΑ ΣΤΟΥΣ ΠΟΙΜΕΝΕΣ (200 x 185 ἑκ.) 
IIáóova, Παρεκκλήσιο τῶν 2/00٤6. — "ES 
ὁ ζωγράφος ἔχει πετύχει τὴ μεγαλύτερη δυνα- 
τὴ δραματικὴ ἔνταση μὲ ἐλάχιστα µέσα. `H 
στροφὴ τῶν ματιῶν τοῦ ἑνὸς βοσκοῦ, A κε- 
κλιμένη κεφαλὴ τοῦ Ἰωακείμ, τὸ τοπίο, τὸ 
κοπάδι, εἶναι ἀρκετὲς ἐνδείξεις. Ὁ σκύλος 
λειτουργεῖ συνθετικά: ἑνώνει τὶς δύο ὁμάδες. 


IX. Ο ΕΥΑΓΓΕΛΙΣΜΟΣ ΤΗΣ ΑΓΙΑΣ AN- 
ΝΑΣ (200 x 185 ἑκ.). IIdóova, IlapexxAnoto 
τῶν 2/0007. — Ἡ μικρὴ προοπτικἠὴ σκηνὴ 
ἔχει περιορισμένο βάθος ἀλλὰ καὶ ἀκρίβεια 
σχεδὸν μαθηματική. Τὸ τμῆμα μὲ τὴν nn- 
ρέτρια ἀριστερὰ εἶναι ἀπὸ τὰ πιὸ δυνατὰ 
τοῦ καλλιτέχνη, τόσο γιὰ τὸν περίπλοκο 
χῶρο ὅσο καὶ γιὰ τὸ νέο τρόπο παρατηρή- 
σεως καὶ ἀποδόσεως τῆς φύσεως. 


X ΧΙ. ΠΑΝΑΓΙΑ EN ΔΟΞΗ (325 x 204 &x.). 
Φλωρεντία, Πινακοθήκη Οὐφφίτσι. — ° Ava- 
φέρεται σὰν ἔργο τοῦ Τζιόττο ἀπὸ τὸ 1418. 
"H τεχνοτροπία τοῦ καλλιτέχνη βρίσκεται 
πιὰ πολὺ κοντὰ στὴ φάση τοῦ Παρεκκλησίου 
τῶν Σκροβένι. Ἡ παλαιότερη ἀρχιτεκτονι- 
Ki] ἀντικαθίσταται ἀπὸ ἕνα πολὺ πρωτότυπο 
ἁπλοποιημένο 10701۴60 ἀρχιτεκτόνημα καὶ 
n χρωματικὴ κλίμακα εἶναι MÒ πλούσια. 


XII. H ΠΡΟΣΕΥΧΗ ΓΙΑ NA ΑΝΟΙΣΟΥΝ 
OI PABAOI (λεπτομέρεια). /7áóova, Ilapex- 
κλήσιο τῶν Σκροβένι. = Oi ἀνθρώπινες pop- 
φὲς συνθέτουν ἕνα ἀρχιτεκτόνημα µέσα στὸ 
ἀρχιτεκτόνημα. Στὴ διακόσμηση τοῦ βωμοῦ, 
στὸ χρωματικὸ πλοῦτο τῶν ἐνδυμάτων, στὴν 
προσοχὴ μὲ τὴν ὁποία ἔχουν σχεδιαστῆ τὰ 
γένεια καὶ τὰ μαλλιά, φανερώνεται μιὰ πιὸ 
ἐλεύθερη παρατήρηση τῆς πραγματικότητας. 


XIII. H ΥΠΑΠΑΝΤΗ ΤΟΥ ΧΡΙΣΤΟΥ (200 x 
185 ἑκ.). [ladova, IlapexxAnoo τῶν 6 
-- Ὁ Ἰζιόττο ἔχει πιὰ ἀπελευθερωθῆ ἀπὸ 
κάθε ὑπόλοιπο βυζαντινῆς σχηματικότητας. 
Χωρὶς νὰ ἀπαρνηθῆ μιὰ σοφὰ ἰσορροπημέ- 
νη σύνθεση, δίνει ζωντάνια στὸ Θεῖο Βρέ- 
φος, ἁπλώνει περισσότερο τὸ χρῶμα τῶν 
ἐνδυμάτων καὶ δίνει συνεχεῖς καὶ γλυκιὲς 
ἀποχρώσεις στὶς σκιές. 


XIV - XV. ΘΡΗΝΟΣ ΓΙΑ TON ΝΕΚΡΟ 
ΧΡΙΣΤΟ (λεπτομέρεια). J1dóova, IlapexxAn- 
σιο τῶν δ'κροβένι. ----Στὴ σκηνὴ αὐτὴ oi pop- 
φὲς ἔχουν τοποθετηθῆ μὲ τέτοιο τρόπο, ὥστε 
ἡ προσοχὴ τοῦ θεατῆ νὰ συγκεντρώνεται στὴ 
δραματικὴ κορυφὴ τῆς συνθέσεως: τὴν ὁμά- 
δα τῆς Παναγίας ποὺ ἀγκαλιάζει τὸ νεκρὸ 
γιό της. X αὐτὸ βοηθοῦν καὶ οἱ δυὸ μορφὲς 
ποὺ παριστάνονται ἀπὸ τὴ ράχη. 


XVI. O IHXZOY£X ΕΜΦΑΝΙΖΕΤΑΙ ΣΤΗ 
MAI AAAHMNH (λεπτομέρεια). Tladova, Ha- 
ρεκκλήσιο τῶν 2/0004. —'O βαθὺς ὕπνος 
τῶν στρατιωτῶν ἐκφράζεται μὲ τὸν τρόπο 
ποὺ ἀκουμποῦν 00010 στὶς ἀσπίδες καὶ μὲ τὰ 
σκεπασμένα κεφάλια τους ποὺ πέφτουν, σὲ 
δυὸ ἀπὸ τὶς πιὸ ἐξαιρετικὲς συντομογραφίες 
τῆς τέχνης τοῦ δέκατου τέταρτου αἰώνα. Εξο- 
χο εἶναι τὸ βάθος, ποὺ μοιάζει μὲ μάρμαρο. 


XVII. H ΕΚΔΙΩΞΗ TON ΔΑΙΜΟΝΩΝ ΑΠΟ 
TO ΑΡΕΤΣΟ (λεπτομέρεια). ᾿Ασσίξη, "γιος 
Φραγκίσκος. --- Ἡ ἀναπαράσταση τῆς πολι- 
τείας εἶναι συμβατική: τὸ ἴδιο καὶ τὰ χρώ- 
ματα τῶν σπιτιῶν. ᾿Αλλὰ Ó τρόπος ποὺ συν- 
δέονται οἱ κύβοι καὶ οἱ γεωμετρικὲς φόρμες 
μπορεῖ νὰ θεωρηθῇ σὰ σύμβολο τῆς ἐπιμο- 
νῆς μὲ τὴν ὅποία ὁ Τζιόττο ἀναζητοῦσε, ἀπὸ 
τότε κιόλας, μιὰ νέα βεβαιότητα στὸ χῶρο. 

ΑΝΑΚΟΙΝΩΣΙΣ 


Τὰ τεύχη Pevoudp, TouAoó6z-Acdctp£k, Bav Γκόγε, Ντελαπρουὰ καὶ 


Γκωγκὲν ξανατυπώθηκαν καὶ κυκλοφοροῦν. 
Znthote£ ἀπὸ τὸν ἐφηπεριδοπώλη σας νὰ σᾶς 1001110٤001 τὰ τυχὸν 
ἑλλείποντα τεύχη τῶν ΜΕΓΑΛΩΝ ΖΩΓΡΑΦΩΝ. 


ΚΥΚΛΟΦΟΡΕΙ ΚΑΘΕ ΠΕΜΠΤΗ 


Τὸ ἑπόμενο τεῦχος µας: 


TA ΑΡΙΣΤΟΥΡΓΗΜΑΤΑ ΤΗΣ ΤΕΧΝΗΣ 


ΟΙ 
ΜΕΙΆΛΟΙ 
ΖΩΓΡΑΦΟΙ 


Ἤδη ἐκυκλοφόρησαν : 


1. Ρενουὰρ 2. Τουλοὺζ-Λωτρὲκ 3. Bav L'Kkdyk 
4. Ντελακρουὰ 5. Γκωγκὲν 6. Ἔνγκρ 7. Mavè 8. Movè 


. 9. Ντεγκὰ 10. Σεζὰν 11. Ρουσσὼ 12. Σερὰ 13. Ἔνσορ 


14. Ντωμιὲ 15. Καντίνσκυ 


Οἱ εἰκόνες τῶν ἐξωφύλλων τῶν τευχῶν, ξανατυπώθηκαν 
καὶ συμπεριελήφθηκαν στὸ βιβλιοδετημένο τόμο. | 


H ἀρίθμηση τῶν σελίδων τοῦ τεύχους ἔγινε 
μὲ βάση τὴ σειρὰ ποὺ ἀκολουθήσαμε στὴ βιβλιο- 
δεσία τοῦ τόμου. 


Μερικοὶ ἀπὸ τοὺς 


«ΜΕΓΑΛΟΥΣ ΖΩΓΡΑΦΟΥΣ» 


Μαντένια Βελάσκεθ 
Μποττιτσέλλι Ρέμπραντ 
Ἱερώνυμος Μπὸς Γκόγια 
Λεονάρντο ντὰ Βίντσι ۹۳ 
Ντύρερ Maris 
Μιχαὴλ. "Αγγελος Πικάσσο 
Ραφαὴλ. Ἢ JE Μοντιλιάνι 
Τισιανὸς Ντὲ 60 
Χόλμπαϊν 1 65 
Μπρέγκελ. Λύτρας 

"EX Γκρέκο Βολανάκης 
Ῥοῦμπενς 110005٧۷11 κ.ᾶ. 


XPONOAOTIKH ΙΣΤΟΡΙΚΗ ΣΕΙΡΑ TON 6 TOMON 


1. ‘And τὸν Ἰζιόττο στὴν ᾿Αναγέννηση 
2. Αναγέννηση 

3. "And τὸν 170 Αἰώνα στὸν 19ο 

4. "And τὸν 19ο Αἰώνα στὸν 200 

5. Εἰκοστὸς Αἰώνας 

6. Ἕλληνες Ζωγράφοι 

Copyright FABBRI - «ΜΕΛΙΣΣΑ» - 

ΕΚΔΟΤΙΚΟΣ ΟΙΚΟΣ «ΜΕΛΙΣΣΑ» 


ΠΑΝΕΠΙΣΤΗΜΙΟΥ 34 ΤΗΛ. 611.692 - 635.096 
OEZZAAONIKH : TZIMIZKH 41 THA. 29010 


H BIBAIOAEXIA TOY ΕΡΓΟΥ 


1. `H βιβλιοδεσία τοῦ ἔργου εἶναι στερεά, καλλιτεχνικὴ 
καὶ κοσμεῖται ἀπὸ πολύχρωμη κουβερτούρα. `O κάθε τόμος 
εἶναι τοποθετημένος µέσα σὲ θήκη ἀπὸ χαρτόνι 300 γραμ. 

2. Οἱ προσκομίζοντες ΜΟΝΟ στὸ βιβλιοπωλεῖο µας τὰ 


τεύχη 1-15 θὰ παραλαμβάνουν τὸ βιβλιοδετημένο τόμο, 


ἀφοῦ καταβάλουν δρχ. 150, δηλ. δρχ. 120 γιὰ τὴν ἀξία τῆς 
βιβλιοδεσίας, καὶ δρχ. 30 γιὰ τὴν ἀξία τῶν περιεχομένων, 
τῶν εὑρετηρίων καὶ τῶν 15 ἐγχρώμων εἰκόνων τῶν ἑξω- 
φύλλον, ποὺ ξανατυπώσαμε καὶ τοποθετήσαµε στὸν τόμο. 

3. Ἡ ἀνταλλαγὴ τῶν τευχῶν μὲ βιβλιοδετημένους τό- 
μους θὰ ἀρχίση ἀπὸ τὶς 20 Μαρτίου. 

4. Παρακαλοῦμε và προμηθευθῆτε τὰ ἑλλείποντα τεύχη 
διότι μετὰ τὴ βιβλιοδεσία τοῦ τόμου θὰ πωλοῦνται πρὸς 
60 ópy. τὸ ἕνα. 


Οἱ ᾿Εκδοτικοὶ Οἶκοι «FABBRI» καὶ «ΜΕΛΙΣΣΑ» na- 
ρουσιάξουν στὴν Ἑλλάδα τὴ μεγαλύτερη σειρὰ βιβλίων 
τέχνης στὸν κόσμο, τὴν ἔκδοση 


«ΟΙ ΜΕΓΑΛΟΙ ΖΩΓΡΑΦΟΙ» 


«ΟΙ ΜΕΓΑΛΟΙ ΖΩΓΡΑΦΟΙ» θὰ ὁλοκληρωθοῦν o£ 
ἑνάμιση χρόνο, σὲ ἕξι πολυτελέστατους τόμους μὲ πρό- 
τυπη καλλιτεχνικὴ βιβλιοδεσία. Θὰ ἔχουν συνολικὰ 
πάνω ἀπὸ 800 σελίδες κειμένου καὶ 1.600 ἔγχρωμες ὅλο- 
σέλιδες εἰκόνες. 


Κάθε τόμος θὰ περιλαμβάνη 15 Μεγάλους Ζωγρά- 
φους. Ὁ τόμος ΕΛΛΗΝΕΣ ΖΩΓΡΑΦΟΙ εἶναι μιὰ épya- 
σία πρωτότυπη καὶ μοναδικὴ στὴ χώρα μας. 


Κάθε βδομάδα, σ σ ἕνα ξεχωριστὸ πολυτελὲς τεῦχος - 
βιβλίο, κι ἕνας Μεγάλος Ζωγράφος! 


Ἕνα βιβλίο ποὺ θὰ περιέχη τὴ βιογραφία TOU, ὑπεύθυνη 
παρουσίασή του, σχόλια καὶ κριτικὲς πληροφορίες γιὰ 
τὸ ἔργο του καὶ τὴν ἐποχή του καί, τὸ κυριότερο, πλού- 
σια ἀνθολόγηση τοῦ ἔργου tou σὲ ὑπέροχες ἔγχρωμες 
ὁλοσέλιδες εἰκόνες. 


Κάθε τεῦχος - βιβλίο θὰ εἶναι μεγάλου σχήματος 
(27 x 37 x.) σὲ χαρτὶ illustration 180 γρ. καὶ θὰ κυκλο- 
φορῆ τώρα στὴν ἐπαναστατικὴ τιμὴ τῶν 30 δρχ. τὴν 
ἑβδομάδα. Μετὰ τὴ βιβλιοδεσία τοῦ κάθε τόμου, τὰ τεύ- 
χη τῶν ξένων ζωγράφων θὰ πωλοῦνται 60 δρχ., ἐνῶ τῶν 
Ἑλλήνων 90 δρχ. τὸ καθένα. 


Ἔτσι, μὲ ἐλάχιστα χρήματα, μπορεῖ κανεὶς νὰ ἀπο- 
κτήση τὴν πιὸ μεγάλη σειρὰ βιβλίων τέχνης στὸν κόσμο. 

Φτιάξτε καὶ σεῖς τὴν προσωπική σας πινακοθήκη ! 
Κάθε ἀντίτυπο εἶναι καὶ ἕνα πρωτότυπο ! 


